Ερευνητική Εργασία

Σχολική Μονάδα: 2ο ΓΕΛ ΑΛΙΜΟΥ

Project 1 της Α’ τάξης

2014

Άλιμος 2014



**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ:**

**«ΝΑΡΚΩΤΙΚΑ, Η ΓΝΩΣΗ ΕΙΝΑΙ ΔΥΝΑΜΗ»**

Πώς μπορεί η πληροφόρηση για τα αίτια και της συνέπειες της χρήση των ναρκωτικών να αποτελέσει δύναμη αποφυγής και αποτροπής?

**Συμμετέχοντες Μαθητές**

1η Ομάδα

Αντωνίου Νικόλαος

Βασιλάκης Αριστείδης

Διαβολίτσης Γιώργος

Τέλι Γιούγκερτ

2η Ομάδα

Ακύλας Παναγιώτης

Γράβαλος Νίκος

Δεληδημητρίου Μάριος

3η Ομάδα

Θανοπούλου Άρτεμις

Καλογερόπουλος Φώτης

Κοπίδης Μιχαήλ

Τερζόπουλος Κωνσταντίνος

Τσερωτά Χριστίνα

4η Ομάδα

Κοκορομύτη Άννα

Μαγκλάρας Κωνσταντίνος

Μαραγκουδάκης Ελευθέριος

Σταυρακάκη Βασιλική-Καλλιόπη

Υπεύθυνη καθηγήτρια: Ξυραφίδου Ελισάβετ ΠΕ03

Περιεχόμενα

[ΠΡΟΛΟΓΟΣ 5](#_Toc383951445)

[ΕΙΣΑΓΩΓΗ 6](#_Toc383951446)

[ΚΕΦΑΛΑΙΟ 1 9](#_Toc383951447)

[1.1 Ορισμοί 9](#_Toc383951448)

[1.2 Ιστορική αναδρομή ναρκωτικών 11](#_Toc383951449)

[1.2.1 Από πότε είναι γνωστά; 12](#_Toc383951450)

[1.2.2 Ποιοι παράγοντες συντέλεσαν ιστορικά στη διάδοση και εκτεταμένη χρήση των ναρκωτικών; 13](#_Toc383951451)

[1.2.3 Σημαντικές ημερομηνίες 14](#_Toc383951452)

[1.3 Ποια είναι τα είδη ναρκωτικών 15](#_Toc383951453)

[1.3.1 Γενικά 15](#_Toc383951454)

[1.3.2 Παραισθησιογόνα 18](#_Toc383951455)

[1.3.3 Εισπνεόμενα – πτητικά 22](#_Toc383951456)

[1.3.4 Ηρεμιστικά 23](#_Toc383951457)

[1.3.5 Ναρκωτικά με μορφή ήχου στο διαδίκτυο. 24](#_Toc383951458)

[1.3.6 Ναρκωτικά (κανίβαλοι – ζόμπι – νέα πάθηση στα ναρκωτικά) 26](#_Toc383951459)

[ΚΕΦΑΛΑΙΟ 2 28](#_Toc383951460)

[2.1 Στάδια χρήσης, κατάχρησης και εξάρτηση από ουσίες 28](#_Toc383951461)

[2.1.1 Πειραματισμός 28](#_Toc383951462)

[2.1.2 Ενεργή αναζήτηση 28](#_Toc383951463)

[2.1.3 Ενασχόληση 29](#_Toc383951464)

[2.1.4 Εξάρτηση 29](#_Toc383951465)

[2.2 Δράση των ναρκωτικών στον ανθρώπινο εγκέφαλο και στο σώμα 29](#_Toc383951466)

[2.2.1 Σωματικές επιδράσεις: 30](#_Toc383951467)

[2.2.2 Ψυχολογικές επιδράσεις: 31](#_Toc383951468)

[2.2.3 Μακροπρόθεσμες επιδράσεις: 31](#_Toc383951469)

[2.2.4 Σωματικές παρενέργειες: 31](#_Toc383951470)

[2.2.5 Ψυχολογικές παρενέργειες: 31](#_Toc383951471)

[2.2.6 Ποια είναι τα συμπτώματα της υπερβολικής δόσης; 32](#_Toc383951472)

[2.2.7 Τι πρέπει να κάνουμε στην περίπτωση που βρεθούμε μπροστά σε κάποιον που έχει πάρει υπερβολική δόση; 32](#_Toc383951473)

[2.2.8 Που οφείλονται οι θάνατοι από ηρωίνη; 32](#_Toc383951474)

[2.3 Ποιοι είναι οι λόγοι που οδηγούν στην χρήση και στην κατάχρηση; 33](#_Toc383951475)

[2.3.1 Kάποιοι από τους επιβαρυντικούς παράγοντες 33](#_Toc383951476)

[2.3.2 Kάποιοι προστατευτικοί παράγοντες 35](#_Toc383951477)

[2.3.3 Ποιοι είναι οι ψυχολογικοί παράγοντες; 35](#_Toc383951478)

[2.3.4 Ποιοι είναι οι κοινωνικοί παράγοντες που συντελούν στην τοξικομανία; 36](#_Toc383951479)

[2.3.5 Βιολογικοί και Γενετικοί παράγοντες. 39](#_Toc383951480)

[ΚΕΦΑΛΑΙΟ 3 40](#_Toc383951481)

[3.1 Τι είναι η πρόληψη της χρήσης ουσιών και πότε ξεκινάει; 40](#_Toc383951482)

[3.1.1 Πώς μπορεί η οικογένεια να βοηθήσει στην πρόληψη; 40](#_Toc383951483)

[3.1.2 Τι πρέπει να προσέχουν οι γονείς σχετικά με το πρόβλημα των ναρκωτικών; 42](#_Toc383951484)

[3.1.3 Τι πρέπει να κάνει ή να μην κάνει ο γονιός όσον αφορά το θέμα παιδί-ναρκωτικά; 42](#_Toc383951485)

[3.1.4 Τι πρέπει να κάνει η πολιτεία για την πληροφόρηση των νέων γύρω από τα ναρκωτικά  και τις επιδράσεις τους 43](#_Toc383951486)

[3.2 Αποτοξίνωση και απεξάρτηση – Θεραπευτικές κοινότητες 43](#_Toc383951487)

[3.2.1 Αποτοξίνωση 43](#_Toc383951488)

[3.2.2 Τι είναι οι θεραπευτικές κοινότητες; 45](#_Toc383951489)

[3.2.3 Ποια είναι η προβληματική και η πρόταση των θεραπευτικών κοινοτήτων του ΚΕ.Θ.Ε.Α.; 45](#_Toc383951490)

[3.2.4 Τι είναι τα προγράμματα μεθαδόνης; 46](#_Toc383951491)

[3.2.5 Σχέση μεταξύ κοινωνικού αποκλεισμού και χρήσης ναρκωτικών 47](#_Toc383951492)

[ΚΕΦΑΛΑΙΟ 4 49](#_Toc383951493)

[4.1 Ελλάδα – Κόσμος και ναρκωτικά 49](#_Toc383951494)

[4.2 Ποιες προβληματικές έχουν αναπτυχθεί για την αντιμετώπιση του φαινομένου; 50](#_Toc383951495)

[4.3 Η βιομηχανία του χρήματος - «Χορός» δισεκατομμυρίων 52](#_Toc383951496)

[4.4 Οργανισμός Ηνωμένων Εθνών (ΟΗΕ) 52](#_Toc383951497)

[ΚΕΦΑΛΑΙΟ 5 55](#_Toc383951498)

[5.1 Παρουσίαση των αποτελεσμάτων 55](#_Toc383951499)

[5.1.1 Θεωρείτε ότι έχετε επαρκή ενημέρωση σχετικά με τα ναρκωτικά; 55](#_Toc383951500)

[5.1.2 Γιατί θεωρείτε τα ναρκωτικά επικίνδυνα; 55](#_Toc383951501)

[5.1.3 Γιατί οι νέοι κάνουν δοκιμή τέτοιου είδους ουσιών; 56](#_Toc383951502)

[5.1.4 Πιστεύετε ότι η ποινικοποίηση της χρήσης παρανόμων ουσιών είναι αποτελεσματική; 56](#_Toc383951503)

[5.1.5 Με ποιους τρόπους πιστεύετε πως μπορεί να γίνει καταπολέμηση αυτού του φαινομένου? 57](#_Toc383951504)

[5.1.6 Πόσο ανεκτικοί είστε απέναντι στον χρήστη; 58](#_Toc383951505)

[5.2 Συμπεράσματα της έρευνας 58](#_Toc383951506)

[ΒΙΒΛΙΟΓΡΑΦΙΑ-ΠΗΓΕΣ 60](#_Toc383951507)

[ΠΑΡΑΡΤΗΜΑ 61](#_Toc383951508)

.

# ΠΡΟΛΟΓΟΣ

Ένα συχνό φαινόμενο που αντιμετωπίζει η κοινωνία μας σήμερα είναι η χρήση ναρκωτικών ουσιών. Με τον όρο ναρκωτικά χαρακτηρίζονται διάφορες ουσίες που λαμβάνονται από τα άτομα με διάφορους τρόπους (π.χ. με ένεση, κατάποση) και έχουν πολύ βλαβερές επιπτώσεις στην υγεία τους.

Μετά από έρευνα που πραγματοποιήσαμε σε όλους τους μαθητές του σχολείου μας τα αποτελέσματα μας αποκάλυψαν τον βαθμό ενημέρωσης τους, καθώς και τον βαθμό ευαισθητοποίησης τους για το ζήτημα των ναρκωτικών.

Αποφασίσαμε να κάνουμε αυτήν την ερευνητική εργασία με σκοπό να τους ενημερώσουμε για τις επιπτώσεις αυτές.

Την εργασία αυτή επιμεληθήκαμε η ομάδα μαθητών της Α΄ Τάξης του 2ου ΓΕΛ Αλίμου της Ερευνητικής Εργασίας Pr1.

# ΕΙΣΑΓΩΓΗ

Κατά την πρώτη συνάντησή μας με την καθηγήτρια μας κ. Ξυραφίδου Ελισάβετ μας έθεσε το ζήτημα να επιλέξουμε μόνοι μας το θέμα με το οποίο θα ασχοληθούμε, έτσι ώστε να είναι ένα θέμα που να μας αφορά και να μας κινήσει το ενδιαφέρον για να δουλέψουμε με ενθουσιασμό.

Αποφασίσαμε να ασχοληθούμε με το διαχρονικό και πάντα επίκαιρο θέμα των ναρκωτικών για να ενημερωθούμε για όλα τα ζητήματα που τα αφορούν και έτσι να επιχειρήσουμε να ενημερώσουμε και να ευαισθητοποιήσουμε τον κοινωνικό μας περίγυρο για αυτό το επικίνδυνο φαινόμενο που αντιμετωπίζει η κοινωνία μας, ότι δηλαδή αποτελούν σοβαρή μορφή εξάρτησης, απειλητική για τη σωματική και ψυχική μας υγεία, και τις περισσότερες φορές με μοιραία αποτελέσματα.

Στη συνέχεια με τη μέθοδο του καταιγισμού ιδεών αναπτύξαμε τα ερευνητικά ερωτήματα που θα μας απασχολήσουν και τα οποία καλύπτουν όλες τις εκφάνσεις αυτού του σοβαρού προβλήματος της κοινωνίας μας. Χωριστήκαμε σε ομάδες με τον τρόπο που επιλέξαμε εμείς, και η κάθε ομάδα ανέλαβε κάποια από τα υποθέματα των ερευνητικών ερωτημάτων, χωρίς να εμπλέκονται οι αρμοδιότητες των ομάδων.

Προσεγγίσαμε το ζήτημα του εθισμού και της εξάρτησης από ναρκωτικές ουσίες στην παρούσα ερευνητική εργασία διαθεματικά, συνδέοντας διδακτικούς στόχους μαθημάτων όπως η Ψυχολογία, η Βιολογία, η Ιστορία, η Πληροφορική, τα Καλλιτεχνικά, η Κοινωνιολογία και τα Μαθηματικά, για την επεξεργασία στατιστικών δεδομένων. Μέσω της διεπιστημονικής προσέγγισης του θέματος μας δόθηκε η δυνατότητα να αντιληφθούμε στην πράξη τη συμβολή των διδασκόμενων μαθημάτων στην κατανόηση του κόσμου και στην αντιμετώπιση των καθημερινών προβλημάτων και των μεγάλων ζητημάτων της ζωής σε τοπικό και παγκόσμιο επίπεδο.

Έτσι ασχοληθήκαμε με έναν εναλλακτικό τρόπο απόκτησης της νέας γνώσης, αφού χρησιμοποιήσαμε το διερευνητικό και διεπιστημονικό τρόπο μάθησης, αλλά και τη συνεργασία μας σε μικρές ομάδες, και μπορέσαμε να αναπτύξουμε δεξιότητες κριτικής σκέψης, ομαδικότητας, επικοινωνίας, συνεργασίας και διαχείρισης των συγκρούσεων.

Επίσης, αποφασίσαμε να πραγματοποιήσουμε έρευνα στο σχολείο μας για να δούμε το βαθμό ενημέρωσης των συμμαθητών μας για το σοβαρό αυτό ζήτημα, και για το λόγο αυτό δημιουργήσαμε ένα ερωτηματολόγιο που μοιράστηκε σε όλους τους μαθητές του σχολείου μας. Τα αποτελέσματα μας αποκάλυψαν τον βαθμό ενημέρωσης τους, καθώς και τον βαθμό ευαισθητοποίησης τους για το ζήτημα των ναρκωτικών.

Τα ερευνητικά ερωτήματα που μας απασχόλησαν και για τα οποία αναζητήσαμε πληροφορίες είναι τα εξής:

1. Τι είναι εθισμός και τι εξάρτηση;

2. Τι εννοούμε με τον όρο ναρκωτικά;

3. Ποια είναι τα είδη των ναρκωτικών και ποιες οι αντίστοιχες χρήσεις τους;

4. Ποιοι είναι οι κοινωνικοί, ατομικοί και βιολογικοί παράγοντες της χρήσης ναρκωτικών ουσιών;

5. Ποια είναι η ιστορική διαδρομή των ναρκωτικών;

6. Πώς εθίζεται βιολογικά το ανθρώπινο σώμα;

7. Ποια είναι τα συμπτώματα διάγνωσης των χρηστών;

8. Ποιες είναι οι εμφανείς επιπτώσεις στη σωματική και ψυχολογική υγεία των χρηστών;

9. Ποιες οι κοινωνικές επιπτώσεις για τους χρήστες; Πώς βιώνουν τον κοινωνικό αποκλεισμό και πώς μπορεί να γίνει η κοινωνική τους επανένταξη;

10. Πώς μπορεί να γίνει η πρόληψη και πώς η αποτοξίνωση-απεξάρτηση για τους χρήστες;

11. Ποια είναι η νομοθεσία στην Ελλάδα και σε άλλες χώρες για τη χρήση και την εμπορία των ναρκωτικών;

12. Ποια είναι η βιομηχανία των ναρκωτικών;

Στο πρώτο κεφάλαιο της παρούσας εργασίας αναζητήσαμε τους ορισμούς της εξάρτησης, των ναρκωτικών και εξαρτησιογόνων ουσιών, της τοξικομανίας, του στερητικού συνδρόμου, και τα είδη ναρκωτικών, είτε πρόκειται για ουσίες κάθε μορφής, είτε για εισπνεόμενα, είτε για ήχους που δρουν ως παραισθησιογόνα.

Στο δεύτερο κεφάλαιο είδαμε τα στάδια χρήσης, κατάχρησης και εξάρτησης από ουσίες, πώς δρουν στον ανθρώπινο εγκέφαλο και στο σώμα, τις σωματικές, ψυχολογικές και μακροπρόθεσμες επιδράσεις στον άνθρωπο, ποια είναι τα συμπτώματα της υπερβολικής δόσης και ποια είναι τα αίτια που οδηγούν στη χρήση και στην κατάχρηση, είτε ατομικά και βιολογικά, είτε κοινωνικά.

Στο τρίτο κεφάλαιο ασχοληθήκαμε με το χρήσιμο ρόλο της πρόληψης της χρήσης ουσιών, τι πρέπει να προσέχουν οι γονείς και τι πρέπει να κάνουν ή να μην κάνουν για να βοηθήσουν τα παιδιά τους να μην οδηγηθούν στη χρήση ουσιών, αλλά και τι πρέπει να κάνει και η πολιτεία για να το προλάβει. Επίσης, είδαμε τι είναι η απεξάρτηση και ποια είναι η προβληματική των θεραπευτικών κοινοτήτων που ασχολούνται με αυτό το ζήτημα, τι είναι τα προγράμματα μεθαδόνης και ποια είναι η σχέση του κοινωνικού αποκλεισμού με τη χρήση ουσιών.

Στο τέταρτο κεφάλαιο ασχοληθήκαμε με το τι γίνεται στην Ελλάδα και στον υπόλοιπο κόσμο σχετικά με τα ναρκωτικά, ποια είναι η βιομηχανία του χρήματος που προκύπτει από την εμπορία τους, ποιες είναι οι προβληματικές που έχουν αναπτυχθεί για την αντιμετώπιση του φαινομένου και πώς το αντιμετωπίζει ο Οργανισμός Ηνωμένων Εθνών (Ο.Η.Ε.).

Τέλος, στο πέμπτο κεφάλαιο παρουσιάζουμε τα αποτελέσματα της έρευνας που πραγματοποιήσαμε στους μαθητές του σχολείου μας με τη χρήση στατιστικών στοιχείων και βγάζουμε τα συμπεράσματά μας για το βαθμό ενημέρωσής τους.

Επίσης, αποφασίσαμε να φτιάξουμε και κάποια τεχνήματα για το θέμα που μας απασχόλησε. Τα τεχνήματα που δημιουργήσαμε ήταν ένα CD με τραγούδια σχετικά με τα ναρκωτικά, μια αφίσα κατά της χρήσης των ναρκωτικών, καθώς και ένα κολάζ φωτογραφιών σχετικές με τα ναρκωτικά.

Κατά τη διαδικασία πραγματοποίησης της εργασίας αυτής αποκτήσαμε νέες εμπειρίες, καθώς εργαστήκαμε ομαδικά, όπου με τη δυναμική της αλληλεπίδρασης μπορέσαμε να αναπτύξουμε στάσεις και ικανότητες επικοινωνίας, συνεργασίας και διαχείρισης των συγκρούσεων, διαλεκτικής αντιπαράθεσης και δημοκρατικής συμπεριφοράς, κοινωνικής αλληλεγγύης και στήριξης των μελών της ομάδας, καθώς ανταλλάσσαμε πληροφορίες και αναζητούσαμε πηγές.

Με αυτόν τον τρόπο η συνεργασία μας σε μικρές ομάδες διεύρυνε το φάσμα της σχολικής μας μάθησης στην ανάπτυξη νοητικών, επικοινωνιακών και μεθοδολογικών ικανοτήτων που οδηγούν στην αυτορρυθμιζόμενη μάθηση εντός και εκτός σχολείου, καθώς και στην αξιοποίηση εναλλακτικών τρόπων αναπαράστασης και παρουσίασης της νέας γνώσης.

# ΚΕΦΑΛΑΙΟ 1

Ορισμοί και είδη των ναρκωτικών ουσιών

## Ορισμοί

**Τι είναι τα ναρκωτικά;**

Ναρκωτικά είναι οποιαδήποτε ουσία φυσική ή τεχνητή που μπορεί να δράσει στο Κεντρικό Νευρικό Σύστημα (Κ.Ν.Σ), και που μπορεί να χρησιμοποιηθεί για να αλλάξει κάποιο άτομο τη διάθεση του. Ο όρος "ναρκωτικά", δεν ανταποκρίνεται με ακρίβεια στις ουσίες αυτές, γιατί άλλες από αυτές έχουν κατασταλτική επίδραση και άλλες διεγερτική. Ο πιο σωστός όρος για τα "ναρκωτικά" είναι εξαρτησιογόνες ουσίες καθώς όλες αυτές οι ουσίες προκαλούν σωματική και ψυχική εξάρτηση ή μόνο ψυχική.

Η χρήση των ουσιών αυτών επηρεάζει  την αντίληψη και τη διάθεση και προκαλεί άλλοτε ευχάριστα και άλλοτε δυσάρεστα συναισθήματα.

Εκτός από τις παράνομες υπάρχουν και πολλές νόμιμες ουσίες που επιδρούν με τον ίδιο τρόπο στο σώμα και στον ψυχισμό. Οι εξαρτησιογόνες ουσίες διακρίνονται :

• Νόμιμες (καπνό, αλκοόλ)

• Παράνομες (χασίς, ηρωίνη, κ.α.)

Με βάση τη φαρμακολογική τους δράση οι εξαρτησιογόνες ουσίες διακρίνονται σε :

• Ψευδαισθησιογόνα, παραισθησιογόνα ή ψυχεδελικά (κάνναβη, μαριχουάνα, LSD κ.α.)

• Διεγερτικά του Κ.Ν.Σ. (κοκαΐνη, αμφεταμίνες κ.α.)

• Κατασταλτικά του Κ.Ν.Σ. (αλκοόλ, ηρεμιστικά, υπνωτικά κ.α.)

• Διάφορες πτητικές ουσίες (διαλύτες κ.α. )

• Κατ' εξοχήν ναρκωτικά (όπιο, μορφίνη, ηρωίνη).

**Τι είναι εξάρτηση;**

Είναι η κατάσταση, η οποία χαρακτηρίζεται από την επιτακτική ανάγκη για λήψη της ουσίας σε συνεχή ή περιοδική βάση, με σκοπό να βιώσει ο χρήστης τα αποτελέσματα της δράσης της ουσίας ή να αποφύγει τη δυσφορική κατάσταση που προκαλεί η στέρησή της. Διακρίνεται σε ψυχολογική και σε σωματική εξάρτηση.

Η εξάρτηση υποδηλώνεται από την παρουσία τριών τουλάχιστον από τα παρακάτω συμπτώματα:

* Έντονη επιθυμία χρήσης της ουσίας
* Ανάπτυξη ανοχής στη χρήση της ουσίας
* Παρουσία στερητικού συνδρόμου με τη μείωση ή τη διακοπή της χρήσης της ουσίας
* Ανάλωση σημαντικού χρόνου γύρω από τη συμπεριφορά χρήσης
* Εγκατάλειψη σημαντικών δραστηριοτήτων κοινωνικών, επαγγελματικών ή ψυχαγωγικών λόγω της χρήσης.
* Εμμονή στη χρήση της ουσίας, παρά το γεγονός ότι προκαλεί στο χρήστη σοβαρά σωματικά ή ψυχολογικά προβλήματα και δυσλειτουργίες σε κύριους τομείς της ζωής του.

**Τι είναι η τοξίνωση;**

Πρόκειται για οργανική ψυχική διαταραχή που οφείλεται σε λήψη κάποιας ουσίας που επιδρά στο Κεντρικό Νευρικό Σύστημα και προκαλεί διαταραχές στις ψυχικές λειτουργίες (π.χ. διαταραχές στην αντίληψη, στην προσοχή και συγκέντρωση, στον συναισθηματικό έλεγχο, στην ψυχοκινητική συμπεριφορά κ.α.).

**Τι είναι η εξάρτηση από ναρκωτικές ουσίες;**

Είναι η συνήθεια, ο εθισμός στη χρήση μιας ναρκωτικής ουσίας, που οδηγεί στην εμφάνιση ανοχής και στερητικού συνδρόμου ύστερα από μείωση ή σταμάτημα της λήψης της.

**Τι είναι η ανοχή;**

Είναι φαινόμενο κατά το οποίο μετά από επανειλημμένη λήψη κάποιας ουσίας παρατηρείται μείωση των αποτελεσμάτων της και ανάγκη για αυξημένη παροχή της στον οργανισμό, ώστε να επιτευχθεί το αρχικό αποτέλεσμα. Αυτό οφείλεται στο ότι αναπτύσσονται στον οργανισμό αντιρροπιστικοί μηχανισμοί που μειώνουν την επίδραση της ουσίας.

**Τι είναι η ψυχολογική εξάρτηση;**

Η κατάσταση που χαρακτηρίζεται από την επιθυμία συνεχούς ή κατά περιόδους λήψης της ουσίας, κατά τρόπο καταχρηστικό.

**Τι είναι το στερητικό σύνδρομο;**

Τα δυσάρεστα συμπτώματα που εμφανίζονται σε ένα εξαρτημένο άτομο μετά την απότομη διακοπή της λήψης ναρκωτικών ουσιών. Το στερητικό σύνδρομο χαρακτηρίζεται από έντονες διαταραχές των φυσιολογικών λειτουργιών, που εκδηλώνονται τόσο στη σωματική όσο και στην ψυχική σφαίρα και είναι διαφορετικές για κάθε ουσία.

**Τι είναι η διασταυρωμένη εξάρτηση;**

Η ιδιότητα μιας φαρμακευτικής ουσίας να υποκαθιστά κάποια άλλη, έτσι ώστε να μην εμφανίζεται το στερητικό σύνδρομο. Αυτό οφείλεται στο ότι οι ουσίες των διαφόρων κατηγοριών έχουν παρόμοιες ιδιότητες. Έτσι, παρέχεται στους τοξικομανείς η δυνατότητα να υποκαθιστούν μια ουσία από άλλη σε περιπτώσεις που δεν μπορούν να εξασφαλίσουν την πρώτη και να αποφεύγουν το στερητικό σύνδρομο.

**Που οφείλεται η τοξικομανία;**

Η τοξικομανία είναι σύνθετο φαινόμενο. Στην εμφάνιση και την εξάπλωσή της συντελούν διάφοροι παράγοντες, που μπορούμε να τους διακρίνουμε σε ψυχολογικούς και κοινωνικούς.

## Ιστορική αναδρομή ναρκωτικών

Ο όρος *ναρκωτικό* πιστεύεται ότι προτάθηκε από τον [Γαληνό](http://el.wikipedia.org/wiki/%CE%93%CE%B1%CE%BB%CE%B7%CE%BD%CF%8C%CF%82) για να περιγράψει δραστικές ουσίες που μουδιάζουν ή νεκρώνουν, προκαλώντας απώλεια [αισθήσεων](http://el.wikipedia.org/wiki/%CE%91%CE%AF%CF%83%CE%B8%CE%B7%CF%83%CE%B7) ή παράλυση. Ο όρος νάρκωση χρησιμοποιήθηκε αρχικά από τον [Ιπποκράτη](http://el.wikipedia.org/wiki/%CE%99%CF%80%CF%80%CE%BF%CE%BA%CF%81%CE%AC%CF%84%CE%B7%CF%82) για τη διαδικασία ή την κατάσταση της έλλειψης αισθήσεων. Ο Γαληνός ανέφερε τη ρίζα [μανδραγόρα](http://el.wikipedia.org/wiki/%CE%9C%CE%B1%CE%BD%CE%B4%CF%81%CE%B1%CE%B3%CF%8C%CF%81%CE%B1%CF%82), τους σπόρους του φυτού *altercus* και το χυμό [παπαρούνας](http://el.wikipedia.org/wiki/%CE%A0%CE%B1%CF%80%CE%B1%CF%81%CE%BF%CF%8D%CE%BD%CE%B1) ([όπιο](http://el.wikipedia.org/wiki/%CE%8C%CF%80%CE%B9%CE%BF)) σαν βασικά παραδείγματα.

Η χρήση ψυχοτρόπων ουσιών χάνεται στα βάθη των αιώνων, σε πρωτόγονες και αρχαίες κοινωνίες, όταν αποτελούσε μέρος μιας συλλογικής διαδικασίας, με τελετουργικό χαρακτήρα, ενταγμένη στο τότε γενικότερο πολιτιστικό πλαίσιο. Θεωρητικά στόχος ήταν η ενδυνάμωση των δεσμών του κοινωνικού ιστού της συγκεκριμένης κοινωνίας. Όμως, ακόμη και σε αυτές τις τελείως διαφορετικές συνθήκες, η χρήση ναρκωτικών ήταν απόδειξη αδυναμίας του ανθρώπινου πολιτισμού να κατανοήσει την αντικειμενική πραγματικότητα.

Όμως η «τοξικομανία» - δηλαδή η χρήση των ουσιών ως τρόπου ζωής - εμφανίζεται πρώτη φορά τον 19ο αιώνα. Δηλαδή, η εγκατάσταση της εξάρτησης ως κοινωνικού φαινομένου γίνεται στη φάση του περάσματος στον καπιταλισμό. Αρχικά έπληττε κυρίως τμήματα της νεοδημιουργηθείσας τότε εργατικής τάξης και σχετιζόταν με τις άθλιες συνθήκες διαβίωσης και εργασίας. Με την ανάπτυξη του καπιταλισμού διαμορφώνονται και οι προϋποθέσεις εξάπλωσης του φαινομένου, το οποίο παίρνει πλέον επιδημικές διαστάσεις και αρχίζει να εκδηλώνεται με τα χαρακτηριστικά της πολυτοξικομανίας.

### Από πότε είναι γνωστά;

Η χρήση παραισθησιογόνων βοτάνων είναι πανάρχαια και γινόταν αρχικά για θεραπευτικούς σκοπούς. Αναφορές για παράδειγμα για τη χρήση του οπίου υπάρχουν σε αιγυπτιακούς παπύρους και αργότερα στον Όμηρο (Οδύσσεια), τον Διοσκουρίδη, τον Πλίνιο, τον Διαγόρα της Μήλου και τον Γαληνό. Η εξέλιξη της κοινωνίας και το πέρασμα σε πιο σύνθετες μορφές κοινωνικής διαβίωσης συνοδεύτηκε και από μεταβολές στον τρόπο χρήσης των βοτάνων που περιείχαν ψυχοτρόπες ουσίες. Ο διαχωρισμός της χρήσης τους για ιατρικούς-θεραπευτικούς σκοπούς από τη μια πλευρά και για λατρευτικούς σκοπούς (χρήση από μυημένους σε συγκεκριμένες λατρευτικές εκδηλώσεις) από την άλλη γινόταν με την παρέλευση του χρόνου αυστηρότερος.

Η χρήση των ναρκωτικών για ιατρικούς σκοπούς γενικεύτηκε στα χρόνια του Μεσαίωνα και της Αναγέννησης στην Ευρώπη και πιθανολογείται ότι τα καθιέρωσαν οι άραβες και κυρίως οι γιατροί Αβικέννας και Ραζής. Τέλος, αξίζει να σημειωθεί ότι η χρήση ναρκωτικών ουσιών στο απώτερο παρελθόν-είτε γινόταν για ιατρικούς είτε για λατρευτικούς σκοπούς, είτε για λόγους ανταπόκρισης σε ανάγκες αυξημένης εργασίας, όπως για παράδειγμα συνέβαινε στους ιθαγενείς των Άνδεων στην Κεντρική Αμερική που έκαναν χρήση των φύλλων της κόκα για λόγους επιβίωσης μέσα σε αντίξοες συνθήκες-ήταν κοινωνικά οροθετημένη και ελεγχόμενη βάσει ορισμένων κανόνων.

### Ποιοι παράγοντες συντέλεσαν ιστορικά στη διάδοση και εκτεταμένη χρήση των ναρκωτικών;

Τον 18ο αι. είχαμε την πρώτη επιστημονική καταγραφή των ναρκωτικών ουσιών από έναν σουηδό Κάρολο Λίναιο (1762) και στις αρχές του 19ο αι. την ανακάλυψη της μορφίνης από τον γερμανό Άνταμ Σετούρνερ. Η παραγωγή από το όπιο της μορφίνης (1803), που ήταν το πρώτο αλκαλοειδές του οπίου που απομονώθηκε, χαιρετίστηκε από τον ιατρικό κόσμο με ενθουσιασμό. Η μορφίνη χαρακτηρίστηκε ως «φάρμακο του Θεού» και χρησιμοποιήθηκε ευρύτατα ως αναλγητικό.

Η παραπέρα ανάπτυξη της φαρμακοποιίας σε συσχετισμό με την κατασκευή και ευρεία διάδοση της υποδόριας ένεσης συνέτειναν στη διάδοση της χρήσης των ναρκωτικών ουσιών τον 19ο αι. Η μορφίνη και τα ομοειδή με αυτήν παράγωγα του οποίου πωλούνταν ελεύθερα, χωρίς συνταγή, στα φαρμακεία. Σταθερό, όμως, στην ιστορία της διάδοσης των ναρκωτικών αποτέλεσε η βιομηχανοποίηση της παραγωγής του οπίου και των υποπροϊόντων του.

Ενώ μέχρι τότε η χρήση του οπίου αναφερόταν σπάνια ως αιτία τοξικομανίας, η κατάσταση άλλαξε με τη βιομηχανοποίηση του «φαρμάκου» και την οργανωμένη εξαγωγή προϊόντων σε χώρες με ανύπαρκτη ή ελάχιστη παραγωγή, σε συνδυασμό με τις επικρατούσες δυσβάστακτες συνθήκες διαβίωσης των εργατικών κυρίως στρωμάτων, που έκαναν την παραγωγή του οπίου μια τεράστια οικονομική επιχείρηση.

Η ραγδαία ανάπτυξη της χημείας τον 20ό αι. είχε ως αποτέλεσμα την ανακάλυψη πολλών ψυχοτρόπων ουσιών, οι οποίες χρησιμοποιήθηκαν για τη θεραπεία διαφόρων παθημάτων, αλλά και συνέτειναν με την ανεξέλεγκτη χρήση τους στην αύξηση της κατανάλωσης ναρκωτικών ουσιών. Σημαντικό ρόλο στην αύξηση της κατανάλωσης των ναρκωτικών έπαιξαν ακόμη η ιατρική επιστήμη και οι δυσκολίες που παρουσιάζονται στην εξακρίβωση των επιπτώσεων που προκαλούν τα ιδιοσκευάσματα που κάθε χρόνο ρίχνονται αλόγιστα στην αγορά ως «αθώα», για να αποδειχτεί αργότερα ότι είναι εξαρτησιογόνα. Χαρακτηριστικό παράδειγμα αποτελεί η ηρωίνη, που αρχικά πουλιόταν στα φαρμακεία χωρίς συνταγή. Σημαντικό ρόλο έχει ακόμα και η πολυφαρμακία, η τάση δηλαδή κατανάλωσης φαρμάκων για κάθε πρόβλημα που παρουσιάζεται, ακόμη και όταν αυτά δεν είναι απαραίτητα. Χαρακτηριστική είναι η περίπτωση των αμφεταμινών, που προωθήθηκαν ως φάρμακα κατά της παχυσαρκίας και διαπιστώθηκε πως προκαλούσαν εξάρτηση όταν είχαν ήδη καταναλωθεί μεγάλες ποσότητές τους, κυρίως από γυναίκες.

### Σημαντικές ημερομηνίες

Οι πιο σημαντικοί σταθμοί στην εξάπλωση της χρήσης ναρκωτικών ουσιών αποδεικνύουν ότι είναι συνδεδεμένοι άρρηκτα με το καπιταλιστικό σύστημα, τους ιμπεριαλιστικούς πολέμους και τα μεγαλύτερα μονοπώλια της φαρμακοβιομηχανίας:

* **1805:** Παράγεται η μορφίνη για τη φαρμακευτική αντιμετώπιση των οπιομανών, με αποτέλεσμα χιλιάδες εξαρτημένους από τη μορφίνη.
* **1839 - 1842:** Ο πόλεμος του οπίου. Η Μεγάλη Βρετανία κηρύσσει τον πόλεμο στην Κίνα με βασικό στόχο το ελεύθερο εμπόριο του οπίου, που διεξαγόταν βασικά από Βρετανούς κεφαλαιοκράτες και η κινέζικη κυβέρνηση το είχε κηρύξει παράνομο, κατάσχοντας και καταστρέφοντας το φορτίο αρκετών βρετανικών πλοίων. Το αποτέλεσμα της βρετανικής νίκης ήταν, από τη μια με τη συνθήκη της Nanking το 1842 η Κίνα να μετατραπεί σε βρετανική ημιαποικία, το Χονγκ Κονγκ να προσαρτηθεί στη Βρετανία και από την άλλη εκατομμύρια Κινέζοι να ριχτούν στην εξαθλίωση της τοξικομανίας.
* **1856:** Παράγεται η κοκαΐνη για τη φαρμακευτική αντιμετώπιση των μορφινομανών, με αποτέλεσμα χιλιάδες εξαρτημένους.
* **1898:** Η φαρμακοβιομηχανία BAYER παράγει την ηρωίνη για τη φαρμακευτική αντιμετώπιση των μορφινομανών. Τα αποτελέσματα τα βιώνουμε μέχρι σήμερα.
* **1943:** Με προεδρικό διάταγμα της χιτλερικής Γερμανίας, η γερμανική φαρμακοβιομηχανία HOECHT παράγει τη μεθαδόνη για την αντιμετώπιση των ηρωινομανών.
* **1958 - 1974:** Ιμπεριαλιστικός πόλεμος των ΗΠΑ στο Βιετνάμ. Το φαινόμενο της τοξικομανίας στον αμερικανικό στρατό παίρνει μαζικές διαστάσεις, για να μπορέσουν οι Αμερικανοί στρατιώτες να αντέξουν τις φρικαλεότητες που οι ίδιοι προξενούν.
* **2001:** Τα αμερικάνικα στρατεύματα εισβάλλουν στο Αφγανιστάν, οι μόνες εκτάσεις που δε βομβαρδίζουν είναι οι φυτείες κάνναβης και οπίου. Ένα χρόνο πριν την ιμπεριαλιστική εισβολή το Αφγανιστάν παρήγαγε 180 τόνους οπίου. Επτά χρόνια μετά την αμερικανική εισβολή η παραγωγή του οπίου στη συγκεκριμένη χώρα φτάνει τους 8.300 τόνους, αύξηση 4.511%(!) και μόνο το 2007 καλλιεργούνται 700.000 στρέμματα κάνναβης. Η παραγωγή οπίου στο Αφγανιστάν καλύπτει το 93% της παγκόσμιας παραγωγής.

## Ποια είναι τα είδη ναρκωτικών

### Γενικά

**Μαριχουάνα**

Λεξιλόγιο ‘πιάτσας’: χόρτο, γκρας, μαύρο/η, φούντα, λιβάνι κ.α.

Η κάνναβη είναι ένα θαμνώδες φυτό που διακρίνεται για τη μεγάλη του ικανότητα προσαρμογής σε διαφορετικές κλιματολογικές συνθήκες. Η μαριχουάνα/χασίς επηρεάζει τη μνήμη, την κρίση και την αντίληψη. Διάφορες μελέτες δείχνουν ότι η συστηματική και χρόνια χρήση επιδρά σε διάφορες εγκεφαλικές λειτουργίες. Δημιουργεί παρόμοιες μεταβολές με αυτές της χρήσης ηρωίνη, κοκαΐνης και οινοπνεύματος. Επίσης, διάφορες μελέτες δείχνουν ότι η χρήση μαριχουάνας/χασίς ίσως σχετίζεται με κάποια είδη καρκίνου και με διαταραχές στο αναπνευστικό, ανοσοποιητικό και γεννητικό σύστημα. Έχει αποδειχθεί πως κάποιος που κάνει 5 τσιγάρα μαριχουάνα/χασίς την εβδομάδα προσλαμβάνει τόσα καρκινογόνα χημικά συστατικά όσα κάποιος που καπνίζει 20 τσιγάρα καπνού την ημέρα. Μελέτες σε ζώα έχουν δείξει πως η χρήση της κάνναβης καταστρέφει κύτταρα και ιστούς που σχετίζονται με την άμυνα του οργανισμού απέναντι στις διάφορες ασθένειες.

**MDMA**

Λεξιλόγιο 'πιάτσας': Adam, κουμπιά, λευκά περιστέρια, ντίσκο μπέργκερς, νεοϋορκέζοι κ.ά.  
 Είναι η ονομασία που χρησιμοποιείται για τη μεθιλενοδιοσιμεταμφεταμίνη. Κυκλοφορεί συνήθως σε μορφή χρωματιστών χαπιών με διάφορα σχέδια, όπως καρδιές, αστέρια, κ.α. Έχει τα αποτελέσματα τόσο των παραισθησιογόνων όσο και των αμφεταμινών. Το χρώμα και η μορφή των δόσεων δεν εγγυώνται την ποιότητα και έτσι κανείς δεν μπορεί να γνωρίζει τι χρησιμοποιεί.

**Κοκαΐνη**

Λεξιλόγιο 'πιάτσας': αναψυκτικό, κοκό, κόκα.

Η κοκαΐνη προέρχεται από την πολτοποίηση των φύλλων του φυτού ‘ερυθρόξυλο κόκα’ που φύεται στη Νότιο Αμερική. Πρόκειται για ουσία με βραχεία διεγερτική επίδραση στο Κεντρικό Νευρικό Σύστημα (ΚΝΣ) και με ιδιότητες τοπικού αναισθητικού. Η κοκαΐνη απορροφάται από όλους τους βλεννογόνους του σώματος (στόμα, μύτη, έντερο, κόλπος). Η επεξεργασία των φύλλων της κόκας δίνει την υδροχλωρική κοκαΐνη, που παρασκευάζεται σε παράνομα εργαστήρια. Είναι μια άοσμη, λευκή, κρυσταλλική σκόνη που συνήθως εισπνέεται από τη μύτη, αλλά μπορεί να διαλυθεί και να γίνει ενέσιμη. Ένα άλλο παράγωγο είναι το free-base, ουσία αρκετά διαδεδομένη στις ΗΠΑ, που είναι μια λευκή ή κιτρινόμαυρη σκόνη με γλυκιά μυρωδιά. Είναι αδιάλυτη στο νερό, και για αυτό τον λόγο μπορεί μόνο να καπνιστεί. Η υδροχλωρική κοκαΐνη μπορεί να αναμιχθεί με ηρωίνη, (Speedball), ένας συνδυασμός αρκετά επικίνδυνος, που ευθύνεται για πολλούς θανάτους μεταξύ των χρηστών κοκαΐνης. Η δράση της κοκαΐνης εξαρτάται από τη συναισθηματική φόρτιση του ατόμου και από τη δόση. Η διάρκεια και ο χρόνος δράσης εξαρτάται από τον τρόπο χορήγησης. Αν ο τρόπος χορήγησης είναι ενδοφλέβιος ή προσφέρει άμεση απορρόφηση, όπως π.χ. το κάπνισμα του κρακ, το άτομο καταλαμβάνεται αμέσως από μια αίσθηση έντονης ευχαρίστησης, στην αργκό 'rush', η οποία διαρκεί από λίγα δευτερόλεπτα έως μερικά λεπτά και ακολουθείται από μια κατάσταση ελαφριάς ευφορίας για περίπου 15 έως 30 λεπτά. Στην περίπτωση της λήψης από τη μύτη, απορροφάται από το βλεννογόνο και η επίδραση της αρχίζει μετά από 3 περίπου λεπτά. Η αρχική ευφορία παραχωρεί τη θέση της σε μια κατάσταση δυσφορίας, ευερεθιστότητας και ανησυχίας. Με τον τρόπο αυτό η γρήγορη εναλλαγή ευφορίας-δυσφορίας, καθιστά αναγκαία την επανάληψη της χρήσης. Οι απανωτές 'μυτιές' μπορούν να οδηγήσουν σε υπερεθισμό που-με τη σειρά του- μπορεί να καταλήξει σε τοξική ψύχωση, σε παράνοια, σύγχυση, υπερευαισθησία και ψευδαισθήσεις.

**Κρακ**

Το κρακ είναι μια μορφή free-base κοκαΐνης που η διαδικασία παραγωγής του είναι σχετικά εύκολη. Αυτό κάνει την ουσία αρκετά φθηνή στην παράνομη αγορά, άρα και πιο προσιτή. Κυκλοφορεί σε μορφή κομματιών συμπυκνωμένης άσπρης σκόνης με ακαθόριστο σχήμα, που στην 'αργκό' ονομάζονται βραχάκια (rocks). Το κρακ ονομάστηκε έτσι από το θόρυβο που κάνει το 'βραχάκι' της ουσίας όταν ζεσταίνεται. Καπνίζεται σε ειδικές γυάλινες πίπες ή ανακατεμένο με καπνό. Είναι πολύ πιο δυνατό από την κοκαΐνη και πολύ πιο φθηνό. Προκαλεί πιο έντονη ευφορία αλλά διαρκεί πολύ λίγο και αυτό το καθιστά εξαιρετικά εθιστικό, εφόσον ο χρήστης αισθάνεται συνεχώς την ανάγκη για επανάληψη της δόσης. Η χρήση του δημιουργεί ταχύτατα ανοχή. Προκαλεί σχεδόν τα ίδια συμπτώματα με την κοκαΐνη, αλλά λόγω του τρόπου χρήσης μπορεί να προκαλέσει σοβαρά αναπνευστικά προβλήματα. Το κρακ είναι πολύ εξαρτησιογόνο ναρκωτικό. Ακόμα και με βραχυπρόθεσμη χρήση πολλοί άνθρωποι παρουσιάζουν συμπτώματα στέρησης όταν σταματάνε τη χρήση του. Τα συμπτώματα είναι πιο έντονα σε ανθρώπους που το χρησιμοποιούν για μεγάλα διαστήματα και σε μεγάλες δόσεις. Όσοι έχουν εθιστεί στο κρακ δεν μπορούν να εμφανίσουν βελτίωση χωρίς ιατρική βοήθεια. Η σωματική και ψυχολογική εξάρτηση από το κρακ είναι έντονη και οι περισσότεροι δυσκολεύονται να βγουν από τον κύκλο της εξάρτησης. Τα στερητικά συμπτώματα περιλαμβάνουν έντονη επιθυμία γι αυτό, ευερεθιστότητα, πείνα, άγχος και παράνοια. Τα αισθήματα αυτά εμποδίζουν τον χρήστη από το να σταματήσει να το χρησιμοποιεί. Επειδή το κρακ απορροφάται γρήγορα από το σώμα σε υψηλά επίπεδα είναι υψηλές οι πιθανότητες υπερβολικής δόσης. Όταν η φάση της ανόδου υποχωρεί ακολουθεί ένα αίσθημα κατάθλιψης, με αποτέλεσμα ο χρήστης να θέλει να ξανακάνει χρήση. Κατά τη διάρκεια της φάσης ανόδου οι χρήστες έχουν μειωμένη συγκέντρωση και μπορεί να είναι ευερέθιστοι. Η συχνή χρήση κοκαΐνης σχετίζεται με παρανοϊκές ψυχώσεις, βίαιη συμπεριφορά και παραισθήσεις. Καθώς συνδυάζεται με ορισμένες μη καθαρές ουσίες οι πιθανότητες παρενεργειών και τοξικότητας είναι πάντα παρούσες. Επιπλέον, η τοξικότητα του κρακ είναι πάντα αυξημένη καθώς η πλειοψηφία των χρηστών της συγκεκριμένης ουσίας κάνει επίσης χρήση άλλων ουσιών.

Το κρακ μπορεί να επηρεάσει πολλά όργανα και έχει πολλές παρενέργειες. Μπορεί να προκαλέσει:

* Αυξημένη αρτηριακή πίεση και καρδιακό παλμό
* Ταχύπνοια
* Ναυτία και εμετό
* Άγχος και υπερδραστηριότητα
* Σπασμούς
* Μειωμένη όρεξη
* Μειωμένη ανάγκη ύπνου
* Βλάβες στους πνεύμονες
* Καρδιακή προσβολή και εγκεφαλικά επεισόδια

Σε αντίθεση με το κρακ, η κοκαΐνη έχει συνδεθεί με το γόητρο και την κοινωνική επιτυχία. Σύμφωνα με πρόσφατα στοιχεία του Ευρωπαϊκού Παρατηρητηρίου οι χρήστες κοκαΐνης είναι συνήθως κοινωνικά ενσωματωμένοι νέοι ενήλικες (20-40 ετών) με ανώτερο του μέσου μορφωτικό ή/ και επαγγελματικό επίπεδο.

### Παραισθησιογόνα

**LSD, Magic, Mushrooms, Peyote, P.C.P.**

Τα παραισθησιογόνα είναι μια σειρά από ουσίες που έχουν την ιδιότητα να διαταράσσουν τον ψυχικό κόσμο του ατόμου και να προκαλούν αντιληπτικές διαταραχές όπως οπτικές και ακουστικές παραισθήσεις. Οι ουσίες αυτές μπορεί να είναι φυσικές ('μαγικά μανιτάρια') ή χημικές (LSD). Τα παραισθησιογόνα πιστευόταν ότι έχουν την ικανότητα να ‘ανοίγουν τις πόρτες’ για την έκφραση του ασυνειδήτου, δηλαδή εκείνου του μέρους του ψυχισμού μας που – παρόλο που δεν γνωρίζουμε το περιεχόμενό του- επηρεάζει τις σκέψεις και τις πράξεις μας.

**LSD**

**(LysergicAcidDiethylamide)**  
Λεξιλόγιο 'πιάτσας': κρύσταλλος, τριπάκι, φράουλες, Ε.Τ., κινέζος δράκος, κ.ά.  
 Το LSD είναι η πιο γνωστή παραισθησιογόνος ουσία. Κυκλοφορεί σε μορφή χαπιών, κάψουλας, κύβους ζάχαρης, στυπόχαρτο ή και σε αυτοκόλλητα με σχέδια που διαφοροποιούν το είδος τους.

**Μαγικά Μανιτάρια**

**(MagicMushrooms)**  
 Πολλά μανιτάρια αυτού του είδους φυτρώνουν στη Βόρεια Αμερική και την Ευρώπη. Περιέχουν ψιλοχιμβίνη, μια ουσία με παραισθησιογόνα δράση παρόμοια με αυτή του LSD, αλλά ελαφρότερης μορφής. Η χρήση τους- όπως και αυτή του LSD- για 'ψυχαγωγικό' σκοπό συνδέθηκε με τα νεανικά κινήματα της δεκαετίας του 1960.Μπορούν να χρησιμοποιηθούν φρέσκα ή αποξηραμένα, να φαγωθούν ή να βραστούν μέσα σε τσάι.

**Peyote**

**(Πεγιότ)**  
 Είναι ένας ακανθώδης, στρογγυλός κάκτος, συνήθως μπλε- πράσινος που φύεται στο Μεξικό και στις νότιες περιοχές των Η.Π.Α και ονομάζεται και μεσκάλ (mescal).  
Ο κάκτος αυτός έχει εξογκωμένες ρίζες οι οποίες μπορούν να μασηθούν χλωρές ή αποξηραμένες και στις οποίες περιέχονται παραισθησιογόνες ουσίες, η κυριότερη των οποίων είναι η μεσκαλίνη. Η μεσκαλίνη έχει ομοιότητες με ουσίες που παράγει το σώμα μας, όπως η αδρεναλίνη και η νοραδρεναλίνη. Η μεσκαλίνη έχει παραισθησιογόνες ιδιότητες και απομονώθηκε το 1896. Μπορεί επίσης να παρασκευαστεί και συνθετικά. Το πάνω μέρος των κωδεών του κάκτου peyote αποξηραίνεται, κόβεται, και μερικές φορές τοποθετείται σε κάψουλες. Συνήθως, χρησιμοποιείται από το στόμα, αλλά μπορεί και να καπνιστεί. Χρειάζεται περί τις 2 με 3 ώρες για να αρχίσει η επίδρασή της, η οποία και μπορεί να έχει διάρκεια πλέον των 12 ωρών.

**P.C.P.**

**(Φαινσυκλιδίνη)**  
 Συνθετική ουσία με ψυχότροπη δράση και παραισθησιογόνες ιδιότητες. Έχει κατασταλτική και διεγερτική δράση στο Κ.Ν.Σ., ανάλογα με την ιδιοσυγκρασία του χρήστη. Χρησιμοποιήθηκε ως αναισθητικό, αλλά εγκαταλείφθηκε λόγω της συχνής εμφάνισης συμπτωμάτων οξέως συνδρόμου που χαρακτηρίζεται από σύγχυση, αποπροσανατολισμό, διέγερση και γενικά συμπτώματα οξέως οργανικού εγκεφαλικού συνδρόμου. Συντέθηκε για πρώτη φορά το 1956 από την Parke- Davis ως αναισθητικό. Δε χρησιμοποιήθηκε ποτέ, μετά την ανακάλυψη των ανεπιθύμητων συνεπειών του. Είναι εύκολα παρασκευάσιμο και με χαμηλό κόστος, και για αυτούς τους λόγους μπήκε γρήγορα στο παράνομο εμπόριο. Η χρήση του απέκτησε επιδημικές διαστάσεις στις δεκαετίες του ’70 και ’80.Κυκλοφορεί σε χάπια, κάψουλες και χρωματιστή σκόνη. Πολλά άτομα το παίρνουν άθελά τους, μιας και χρησιμοποιείται στη μαριχουάνα, στο LSD και το έκταση. Συνήθως, λαμβάνεται από το στόμα ή τη μύτη, αλλά μπορεί να γίνει και ενέσιμο αν διαλυθεί.

**Μεθαμφεταμίνη**

Λεξιλόγιο 'πιάτσας': Πάγος (ice), σπιντάκι, γυαλί, κρύσταλλο, κ.ά.

Το speed είναι διεγερτικό που συχνά κατασκευάζεται από το ανακάτεμα διάφορων διεγερτικών φαρμάκων. Ανήκει στην κατηγορία των αμφεταμινών, που μοιάζουν χημικά με την αδρεναλίνη που παράγεται από τον οργανισμό του ανθρώπου. Μπορεί να ληφθεί σε μορφή χαπιού, με ένεση, με εισπνοή από τη μύτη ή και να καπνιστεί. Διαλύεται εύκολα σε υγρά και είναι άσπρο και άοσμο.

**Ηρωίνη**

Η ηρωίνη προέρχεται από την οπιούχο παπαρούνα που χρησιμοποιείται και για τη δημιουργία της κατηγορίας αναλγητικών-ναρκωτικών φαρμάκων όπως η κωδείνη και η μορφίνη. Η ηρωίνη μπορεί να ποικίλλει από άσπρη σε σκούρο καφέ χρώμα σκόνης μέχρι κολλώδη ουσία. Η ηρωίνη είναι είτε σε ενέσιμη μορφή είτε καπνίζεται είτε εισπνέεται (αν είναι καθαρή).Η ηρωίνη σου δίνει ένα κύμα αίσθησης ευφορίας ειδικά στην ενέσιμη μορφή της. Το αίσθημα ευφορίας συχνά ακολουθείται από λήθαργο, ναυτία, στομαχικές κράμπες και εμετό. Οι χρήστες αισθάνονται την ανάγκη να παίρνουν περισσότερη ηρωίνη όσο τοπ δυνατόν πιο γρήγορα για να αισθανθούν και πάλι καλά. Με μακρόχρονη χρήση η ηρωίνη καταστρέφει το σώμα. Σχετίζεται με χρόνια δυσκοιλιότητα, ξηρό δέρμα, τραυματισμένες φλέβες και αναπνευστικά προβλήματα. Οι χρήστες που κάνουν ένεση συχνά έχουν κατεστραμμένες φλέβες και βάζουν τον εαυτό τους σε κίνδυνο να κολλήσουν σοβαρές νόσους όπως ΗΙV ηπατίτιδα Β ή C, ή βακτηριακή ενδοκαρδίτιδα αν μοιράζονται βελόνες με άλλους χρήστες. Η ηρωίνη είναι εξαιρετικά εξαρτησιογόνος και εύκολη στην υπερβολική χρήση (με την οποία μπορεί να προκαλέσει το θάνατο). Η στέρηση είναι έντονη και τα συμπτώματα περιλαμβάνουν αϋπνία, εμετούς και μυϊκούς πόνους.

**Rohypnol**

Λεξιλόγιο 'πιάτσας': Roofie, roche, roach, rope, forget-mepill κ.ά.

Το Rohypnol ανήκει στην κατηγορία των βενζοδιαζεπινών (όπως το Stedon και το Xanax) και στην Ελλάδα κυκλοφορεί με τα ονόματα Hypnocedon και Vulbegal (λεξιλόγιο πιάτσας: ύπνος, βούλμπε, κουμπιά, βενζίνες κ.ά.). Χρησιμοποιείται σε πολλές χώρες της Ευρώπης για την αντιμετώπιση της αϋπνίας, ως ηρεμιστικό και ως αναισθητικό πριν από το χειρουργείο. Κυκλοφορεί σε μορφή χαπιού. Είναι άοσμο, άχρωμο και διαλύεται εύκολα σε ανθρακούχα ποτά. Η δράση 1mg Rohypnol ξεκινά μέσα στα πρώτα 30 λεπτά μετά τη λήψη του και μπορεί να διαρκέσει από 8 ως και 12 ώρες. Προκαλεί επιλεκτική αμνησία και για το λόγο αυτό έχει συνδεθεί η συχνή χρήση του με σεξουαλικές επιθέσεις, τα λεγόμενα 'date-rapes', όπου τα θύματα δεν μπορούν να θυμηθούν τα γεγονότα που συνέβησαν όσο ήταν κάτω από την επήρειά του. Εκτός από την αμνησία που προκαλεί, κατά τη διάρκεια της χρήσης του παρατηρείται έντονη ζαλάδα, υπνηλία και χαμηλή πίεση. Επίσης συχνά υπάρχουν οπτικές παραισθήσεις, σύγχυση, γαστρεντερολογικές διαταραχές καθώς και κατακράτηση ούρων.

**GHB**

Λεξιλόγιο 'πιάτσας': υγρόέκσταση, G, Georgiahomeboy, somatomax, κ.ά.

Κυκλοφορεί συνήθως σε μορφή σκόνης ή διαλυμένο σε κάποιο υγρό. Στην υγρή μορφή του ο χρήστης δε μπορεί να γνωρίζει την περιεκτικότητα του GHB στο υγρό και για αυτό το λόγο πρέπει να είναι πολύ προσεκτικός. Η δράση του ξεκινά 10 με 20 λεπτά μετά τη χρήση του και διαρκεί ως και 4 ώρες, ανάλογα με τη δόση. Το GHB επιδρά στο Κεντρικό Νευρικό Σύστημα και δημιουργεί ευφορικά και καταπραϋντικά συναισθήματα. Επίσης, συχνά αναφέρεται η χρήση του και ως αναβολικό, που βοηθά στις καύσεις του λίπους και την ενίσχυση των μυών. Έχει συνδυασθεί με σεξουαλικές επιθέσεις, τα λεγόμενα 'date-rapes', όπου τα θύματα δεν μπορούν να θυμηθούν τα γεγονότα που συνέβησαν όσο ήταν κάτω από την επήρειά του. Σε χαμηλές δόσεις, το GHB φέρνει χαλάρωση και διώχνει το άγχος. Με τη συνεχή και αυξανόμενη χρήση του μειώνονται οι ρυθμοί της καρδιάς και της αναπνοής σε επικίνδυνα επίπεδα που μπορεί να προκαλέσουν και το θάνατο.  
Προκαλεί έντονη ζαλάδα, υπνηλία, τάση προς εμετό, σύγχυση και μειωμένη αίσθηση των αντανακλαστικών. Το GHB γρήγορα αποβάλλεται από τον οργανισμό και συχνά είναι δύσκολο να διαγνωσθεί η χρήση του.

**Κεταμίνη**

Λεξιλόγιο 'πιάτσας': SpecialK, K, vitaminK, catvaliums κ.ά.

Η Κεταμίνη κυκλοφορεί σε υγρή μορφή ή σε λευκή σκόνη και η χρήση της ποικίλει. Μπορεί να καπνιστεί, να χορηγηθεί ενδοφλεβίως, ή να ληφθεί από το στόμα ή τη μύτη. Χρησιμοποιείται σε μεγάλες ποσότητες στην κτηνιατρική ως ταχύτατο αναισθητικό-καταπραϋντικό φάρμακο. Έχει κοινά χαρακτηριστικά με το PCP (phencyclidine), αν και η δράση της είναι πολύ πιο άμεση. Συνήθως ξεκινά από 5 ως 10 λεπτά μετά τη λήψη και διαρκεί 2 με 3 ώρες. Έχει συνδυαστεί με σεξουαλικές επιθέσεις, τα λεγόμενα 'date-rapes', όπου τα θύματα δεν μπορούν να θυμηθούν τα γεγονότα που συνέβησαν όσο ήταν κάτω από την επήρειά του.Προκαλεί παραισθήσεις, τρέμουλο και μειωμένη αντίληψη του χώρου και του χρόνου. Επίσης, με τη χρήση της παρατηρείται σταδιακή μείωση της δυνατότητας μάθησης, αμνησία και μειωμένη κινητικότητα. Μεγάλες δόσεις και μακροχρόνια χρήση προκαλούν κατάθλιψη, υψηλή πίεση και δεν αποκλείονται θανατηφόρα αναπνευστικά προβλήματα.

### Εισπνεόμενα – πτητικά

Τα εισπνεόμενα είναι ουσίες που περιέχονται σε προϊόντα καθημερινής χρήσης και μπορούν να χρησιμοποιηθούν για την αλλαγή της ψυχικής διάθεσης του ατόμου. Οι ουσίες αυτές χρησιμοποιούνται αν εισπνεύσουμε τα αέρια που δημιουργούν. Πρόκειται για πτητικούς υδρογονάνθρακες δηλαδή ενώσεις υδρογόνου και άνθρακα, που παράγονται από το πετρέλαιο, το κάρβουνο και τη ζύμωση φυτικών υλών. Χρησιμοποιούνται συνήθως ως διαλύτες σε προϊόντα που στερεοποιούνται πολύ εύκολα. Οι πιο συχνά εισπνεόμενες ουσίες είναι το τολουένιο, η ακετόνη και το βουτάνιο. Οι ουσίες αυτές περιέχονται σε πάρα πολλά είδη καθημερινής χρήσης όπως:

* ουσίες στεγνού καθαρίσματος
* διαλυτικά (ασετόν, νέφτι κ .α)
* ουσίες που περιέχονται σε προϊόντα υπό μορφή σπρέι
* ουσίες που περιέχονται σε κόλλες
* διορθωτικά υγρά
* αέριο σε αναπτήρες

Ένα μέσο σπίτι περιέχει παραπάνω από τριάντα ουσίες, που μπορούν να χρησιμοποιηθούν ως εισπνεόμενα. Τα αέρια που αναδύονται από τις ουσίες αυτές απορροφώνται από τους πνεύμονες και φθάνουν γρήγορα στον εγκέφαλο. Μερικά από τα άμεσα αποτελέσματα της εισπνοής είναι ευφορία, φυσική χαλάρωση και σύγχυση, ενώ κάποια άλλα οφείλονται στη μείωση του οξυγόνου που προκαλείται με αυτόν τον τρόπο. Καταστέλλονται επίσης η αναπνοή και ο σφυγμός. Η εμπειρία που προκύπτει είναι παρόμοια με την αλκοολική μέθη. Πονοκέφαλος και εμετός είναι πολύ συχνά συμπτώματα, ειδικά στους πρωτόπειρους. Η συνέχιση των εισπνοών οδηγεί σε αποπροσανατολισμό, υπνηλία, μούδιασμα και απώλεια των αισθήσεων. Αυτό είναι πολύ επικίνδυνο ειδικά σε περιπτώσεις που ο χρήστης έχει κλείσει το κεφάλι του μέσα σε σακούλα χωρίς να βρίσκεται κοντά του κάποιος άλλος. Μερικές φορές αναφέρονται και ψευδαισθήσεις.

### Ηρεμιστικά

Τα ηρεμιστικά είναι χημικές φαρμακευτικές ουσίες που χορηγούνται με ιατρική συνταγή σε άτομα που έχουν προβλήματα άγχους και αϋπνίας. Παλαιότερα χρησιμοποιούνταν τα λεγόμενα βαρβιτουρικά, αλλά λόγω των πολλών ανεπιθύμητων παρενεργειών που είχαν, αποσύρθηκαν και αντικαταστάθηκαν από τα ηρεμιστικά.

Τα ηρεμιστικά χωρίζονται σε δύο κατηγορίες:

* τα μείζονα ηρεμιστικά, που χρησιμοποιούνται στην αντιμετώπιση σοβαρών ψυχιατρικών περιπτώσεων, και
* τα ελάσσονα ηρεμιστικά, που χρησιμοποιούνται για την καταπολέμηση του άγχους και του στρες ή σε περιπτώσεις αϋπνίας. Η χρήση και κατάχρηση-με στόχο την αλλαγή της διάθεσης- αφορά τα ελάσσονα ηρεμιστικά. Μερικά από αυτά τα σκευάσματα που κυκλοφορούν στη χώρα μας είναι: Tavor, Lexotanil, Tranxene, Stedon, Hipnocedon, Halcion, Normison, Vulbegal, κ.α.

Τα άμεσα αποτελέσματα των ηρεμιστικών στον άνθρωπο είναι παρόμοια με αυτά που προκαλεί μια μικρή δόση αλκοόλ. Το άτομο αισθάνεται χαλαρό και κοινωνικό, σαν να είχε πιεί 1-2 ποτά. Οι ουσίες αυτές ελαττώνουν τη νοητική λειτουργία, χωρίς να την αναιρούν τελείως. Οι χρήστες μπορεί να παρουσιάσουν μικρές αμνησίες, ανικανότητα να εκτελέσουν πολύπλοκες εργασίες και αυξημένο χρόνο αντίδρασης.

Γι’ αυτούς τους λόγους καθίσταται επικίνδυνη η οδήγηση υπό την επήρεια ηρεμιστικών καθώς και ο χειρισμός μηχανημάτων. Η ταυτόχρονη χρήση οινοπνευματωδών επιτείνει τα συμπτώματα αυτά. Σε μεγαλύτερες δόσεις τα ηρεμιστικά προκαλούν υπνηλία. Σε πολύ μεγάλες δόσεις οδηγούν σε κώμα και στο θάνατο. Οι θανατηφόρες δόσεις είναι πάρα πολύ μεγάλες, αλλά ο συνδυασμός του ηρεμιστικού με αλκοόλ απαιτεί μικρότερη δόση για να προκληθεί ο θάνατος.

### Ναρκωτικά με μορφή ήχου στο διαδίκτυο.

Πρόκειται για αρχεία, τα οποία αφού ο χρήστης «κατεβάσει» από το Internet, τα αποσυμπιέζει με ειδικό πρόγραμμα και τα ακούει μέσω ακουστικών.

Λόγω του διαφορετικού κύματος συχνότητας, προκαλούν αντιδράσεις που μοιάζουν με αυτές που προκαλούν το αλκοόλ, η μαριχουάνα, τα χάπια XTC, το Lsd και η κοκαΐνη.

Η τιμή τους κυμαίνεται από 2,5 έως 200 δολάρια.

Η πρακτική των «ηχητικών ναρκωτικών» βασίζεται στη θεωρία των δίωτων ήχων (binauralbeats), οι οποίοι ανακαλύφθηκαν το 1839 από τον HeinrichWilhelmDove..

Μέχρι τώρα το επιστημονικό ενδιαφέρον για τους δίωτους ήχους χωρίζεται σε δύο τομείς. Ο πρώτος τομέας αφορά στη μελέτη της αίσθησης της ακοής και ο δεύτερος, ο οποίος θα μας απασχολήσει στο παρόν κείμενο, στην παρατήρηση των επιπτώσεων των δίωτων ήχων από το συγχρονισμό τους με τα εγκεφαλικά κύματα τα οποία εντοπίζονται με τα εγκεφαλογραφήματα.

Τα εγκεφαλικά κύματα χωρίζονται σε πέντε (5) κατηγορίες:

• Gamma (>40Hz) που σχετίζονται με την πολύ υψηλή πνευματική δραστηριότητα και διέγερση και την αίσθηση του φόβου

• Beta (13-40Hz) που σχετίζονται με τη δραστήρια και αγχώδη σκέψη και πνευματική συγκέντρωση

• Alpha (7-13Hz) που σχετίζονται με τη χαλάρωση και τη σωματική και πνευματική κατάσταση προ ύπνου

• Theta (4-7 Hz) που σχετίζονται με την προβολή ονείρων και τη βαθιά περισυλλογή (meditation)

• Delta (<4 Hz) που σχετίζονται με το βαθύ ύπνο χωρίς την προβολή ονείρων και την απώλεια της επίγνωσης και αντίληψης του σώματος Τα φερόμενα ως «ηχητικά ναρκωτικά» υπόσχονται την επιρροή των εγκεφαλικών κυμάτων ενός ατόμου με απώτερο σκοπό την πρόκληση συγκεκριμένων συναισθημάτων και πνευματικών καταστάσεων.

Από τεχνικής άποψης, η «δόση» ενός «ηχητικού ναρκωτικού» είναι ένα αρχείο mp3 δίωτων ήχων και ως βασικός προμηθευτής παρουσιάζεται το www.i-doser.com, από όπου ο χρήστης μπορεί να αγοράσει τις «δόσεις» του και το κατάλληλο λογισμικό για την αναπαραγωγή τους. Ωστόσο, κυκλοφορούν ελεύθερα στο διαδίκτυο διάφορα videos με τα ηχητικά αυτά αρχεία, ενώ στο μουσικό socialnetworkingsite, Last.fm, υπάρχει ειδική playlist με τις πιο συχνές «δόσεις».

Το γεγονός ότι οι ήχοι μπορεί να επηρεάσουν τη συναισθηματική διάθεση και την πνευματική διαύγεια του ατόμου δεν θα έπρεπε να μας παραξενεύει. Δεν υπάρχει απλούστερο παράδειγμα από την αντίδραση του ατόμου σε ένα χορευτικό τραγούδι, όπου στο άκουσμα του μπορεί να αρχίσει να χορεύει.

Το πρόβλημα, όμως, ξεκινά όταν τα ηχητικά ακούσματα φέρουν ονομασίες όπως “Cocaine”, “Opium”, “Viagra”, “Marijuana” και “QuickHappy”. Θεωρητικά, οι ονομασίες αυτές των «ηχητικών δόσεων» προδίδουν και το αποτέλεσμα που προσδοκάται από την αναπαραγωγή τους.

Υπάρχουν μαρτυρίες, τόσο στον επίσημο διαδικτυακό χώρο του i-doser όσο και σε διάφορα blogs, που αναφέρονται σε ρεαλιστικά αποτελέσματα από τη χρήση των «ηχητικών ναρκωτικών». Όμως, στο site του i-doser αναφέρεται ρητά ότι τα συγκεκριμένα αρχεία mp3 δεν επηρεάζουν όλα τα άτομα ανεξαιρέτως ‘ υπάρχουν άτομα τα οποία εκδηλώνουν ανοσία στο άκουσμα των εν λόγω «δόσεων», όπως ακριβώς συμβαίνει και με το άκουσμα ενός μουσικού κομματιού.

Για την ώρα δεν υπάρχουν ενδείξεις και περιστατικά εθισμού από τη χρήση των «ηχητικών δόσεων», ενώ δεν πρέπει να παραβλέψουμε το γεγονός ότι ένα κομμάτι της έρευνας για την επίδραση των δίωτων ήχων στην ανθρώπινη συμπεριφορά έχει αφιερωθεί στην καταπολέμηση του εθισμού στο αλκοόλ και το τσιγάρο.

Εξάλλου, τα πλέον συνηθισμένα και γνωστά παραδείγματα εθισμού από ναρκωτικά που συνδέονται με τα ηχητικά προϊόντα είναι από τη χρήση γνωστών ναρκωτικών (πχ. Ecstasy, κοκαΐνη) σε συνδυασμό με τη δυνατή ηλεκτρονική χορευτική μουσική και, όχι από την αποκλειστική υποβολή σε ήχους.

Πολλοί είναι αυτοί που θεωρούν ότι το i-doser είναι άλλη μια απάτη στο χώρο του διαδικτύου. Το ζήτημα, όμως, των «ηχητικών ναρκωτικών» μπορεί να βρει βάση νομιμοποίησης εντός του ευρύτερου ακαδημαϊκού και πολιτικού διάλογου για τον έλεγχο της ανθρώπινης συμπεριφοράς μέσω ήχου.

Σύμφωνα με παλαιότερο άρθρο στο διαδικτυακό τόπο του αμερικανικού NationalPublicRadio πολλές αστυνομικές αρχές στις ΗΠΑ έχουν ξεκινήσει τη χρήση μιας συσκευής «ηχητικού laser» -ως μη θανατηφόρο μέσο καταστολής- που κατασκευάζεται στην California και αποσκοπεί στον έλεγχο του πλήθους και την ενδυνάμωση της τήρησης του νόμου με την παραγωγή μιας στοχευόμενης ηχητικής ακτίνας, η οποία μπορεί να προκαλέσει ναυτία και λιποθυμικές τάσεις.

### Ναρκωτικά (κανίβαλοι – ζόμπι – νέα πάθηση στα ναρκωτικά)

Ο νέος φόβος που έχει κυριεύσει και τις ελληνικές υγειονομικές αρχές ονομάζεται «άλατα μπάνιου». Είναι ένα νέο ναρκωτικό που θυμίζει τα άλατα που χρησιμοποιούνται για χαλαρωτικά μπάνια και έχει εξαπλωθεί σε πολλές χώρες του κόσμου και κυρίως στις ΗΠΑ. Το ναρκωτικό προκαλεί τρόμο καθώς μετατρέπει τους χρήστες σε βίαια όντα που προχωρούν σε επιθέσεις και κανιβαλισμούς. Διαβάστε πως γίνονται όσοι το έχουν πάρει και τι έχουν προκαλέσει σε συνανθρώπους τους.

Οι φήμες είχαν φθάσει εδώ και καιρό και στις αρμόδιες ελληνικές υγειονομικές αρχές και πλέον υπάρχει η ανησυχία ότι το άκρως επικίνδυνο χημικό ναρκωτικό μπορεί να εξαπλωθεί και να φθάσει και στη χώρα μας. Άλλωστε έχει περάσει τις πύλες της Ευρώπης και κάνει ήδη θραύση στη Γερμανία.

Στην Αμερική έχει λάβει απίστευτες διαστάσεις καθώς έχουν συλληφθεί και εντοπισθεί χρήστες του, να κυκλοφορούν στους δρόμους χωρίς καμία συναίσθηση συμπεριφοράς σα «ζόμπι» και να φθάνουν μέχρι και σε κανιβαλισμό. Μάλιστα στις ΗΠΑ έχουν συλληφθεί χρήστες γυμνοί στο δρόμο να επιτίθενται σε περαστικούς και να τους κατασπαράζουν.

Καθημερινά όλο και περισσότερα περιστατικά εντοπίζονται στην Αμερική με τις αρχές να είναι ουσιαστικά ανήμπορες να καταπολεμήσουν το φαινόμενο δεδομένου ότι το παράνομο ναρκωτικό είναι σχετικά φθηνό και εύκολα προσβάσιμο ακόμη και μέσω ίντερνετ.   
 Όσοι το έχουν λάβει σε υπερβολική δόση εμφάνισαν έντονη διέγερση, παράνοια, παραισθήσεις, είχαν τάσεις αυτοκτονίας αλλά και επιθετικότητα που σε πολλές περιπτώσεις κατέληξε σε κανιβαλισμό μέσα στη μέση του δρόμου με το χρήστη να έχει καταφάει ακόμη και πρόσωπα περαστικών.

Όσο κι αν ακούγεται τρομακτικό οι χρήστες δεν έχουν καμία συναίσθηση της συμπεριφοράς τους καθώς η επίδραση των «αλάτων μπάνιου» είναι ανεξέλεγκτη. Αποτέλεσμα να μετατρέπονται σε ζόμπι όπως αυτά που έχουμε συνηθίσει να βλέπουμε μόνο σε ταινίες.

Το τελευταίο διάστημα βίαιες συμπεριφορές έχουν καταγραφεί στο Μαϊάμι με χρήστη να έχει κατασπαράξει το μεγαλύτερο μέρος του προσώπου ενός άστεγου, ενώ το πιο συγκλονιστικό περιστατικό αφορά 35χρονη μητέρα η οποία κυνηγούσε γυμνή το 3χρονο παιδί της το οποίο προηγουμένως το είχε γρονθοκοπήσει και είχε επιχειρήσει να το δολοφονήσει.   
 Τους τελευταίους μήνες τα επικίνδυνα «άλατα μπάνιου» κυκλοφορούν ευρέως και σε πολλές πόλεις της Γερμανίας με τα νοσοκομεία να δέχονται συνεχώς περιστατικά ψυχωτικών επεισοδίων. Και εκεί όμως οι αρχές σηκώνουν τα χέρια ψηλά κάνοντας απλώς προσπάθειες να εντοπίσουν όσους διακινούν το ναρκωτικό.

# ΚΕΦΑΛΑΙΟ 2

*Αίτια χρήσης και επιδράσεις των ναρκωτικών στον άνθρωπο*

## Στάδια χρήσης, κατάχρησης και εξάρτηση από ουσίες

Η πορεία ενός ατόμου προς την εξάρτηση περιλαμβάνει τέσσερα βασικά στάδια. Η πορεία αυτή δεν είναι προδιαγεγραμμένη ή δεδομένη. Το άτομο μπορεί να σταματήσει αυτή την εξέλιξη σε κάθε ένα από τα στάδια που αναφέρονται στη συνέχεια, ιδιαίτερα αν λάβει υποστήριξη.

### ****Πειραματισμός****

Η χρήση γίνεται μαζί με άλλους ή μόνος. Συνήθως, όμως, η ουσία προσφέρεται από άλλους. Η περιέργεια και η πίεση της ομάδας λειτουργούν ενισχυτικά σ’ αυτή τη φάση. Τομείς, όπως η εργασία, το σχολείο, η υγεία, τα οικονομικά, δεν επηρεάζονται. Το να δοκιμάσει κάποιος δεν σημαίνει ότι θα εξαρτηθεί. Όλοι, όμως, οι εξαρτημένοι ξεκίνησαν από μια δοκιμή.

### ****Ενεργή αναζήτηση****

Μιλάμε πια για συναναστροφή με χρήστες ουσιών και αναζήτηση της ουσίας με στόχο την αλλαγή της διάθεσης. Αρχίζουν να φαίνονται μικρές επιπτώσεις στα οικονομικά αλλά και σε τομείς όπως η εργασία και η υγεία. Σημειώνεται αλλαγή στις παρέες και πιθανά στις σχολικές επιδόσεις.

### ****Ενασχόληση****

Παρουσιάζεται σημαντική αύξηση της χρήσης. Η ψυχική ή και η σωματική εξάρτηση κάνουν την εμφάνισή τους. Άμεσες είναι οι επιπτώσεις στα οικονομικά. Παρουσιάζονται προβλήματα διατροφής και διαταραχές στον ύπνο. Το άτομο θέτει τη ζωή του σε πολλούς κινδύνους (ανεπιθύμητη εγκυμοσύνη, τροχαία ατυχήματα). Το άτομο που κάνει χρήση χαρακτηρίζεται από ασυνέπεια και χαμηλή απόδοση σε ό,τι σχετίζεται με την οικογένεια, την εργασία, ή το σχολείο. Οι σχέσεις με τους γύρω του διαταράσσονται, το άτομο αρχίζει να απομονώνεται.

### ****Εξάρτηση****

Η χρήση είναι πλέον το επίκεντρο της ζωής του ατόμου. Οι φίλοι είναι κυρίως χρήστες. Βρίσκεται σε μεγαλύτερο κίνδυνο για εμπλοκή σε παράνομες  δραστηριότητες και νομικά προβλήματα. Κάνει χρήση μόνος του και παίρνει υψηλές δόσεις. Είναι πολλά πλέον τα συμπτώματα στην υγεία (σωματική - διανοητική - ψυχική - κοινωνική). Τα περισσότερα παιδιά μεγαλώνουν χωρίς αυτή την επιλογή ζωής. Δυστυχώς, όμως, υπάρχουν και νέοι που καταλήγουν σ’ αυτή την επιλογή, αποκτώντας έτσι σταδιακά σοβαρά και μεγάλα προβλήματα.

## Δράση των ναρκωτικών στον ανθρώπινο εγκέφαλο και στο σώμα

**Ποια είναι η δράση του ecstasy;**

Βάσει των επιστημονικών μελετών, η δράση του σχετίζεται κυρίως με μεταβολές στα επίπεδα της σεροτονίνης, ενός νευροδιαβιβαστή που συμμετέχει στην επικοινωνία των νευρικών κυττάρων στον εγκέφαλο και επιδρά στην πείνα, στην κόπωση και στο συναίσθημα. Όταν ο εγκέφαλός μας παράγει επαρκή ποσότητα σεροτονίνης νιώθουμε συναισθηματικά σταθεροί, έχουμε όρεξη να φάμε και αντιλαμβανόμαστε πότε το σώμα μας χρειάζεται ανάπαυση. Αντίθετα, η έλλειψη σεροτονίνης μάς κάνει να αισθανόμαστε κατάθλιψη και να υποβαθμίζουμε τις ανάγκες του οργανισμού μας για τροφή και ξεκούραση.

Επειδή το ecstasy είναι διεγερτική ουσία, ωθεί τους νευροδιαβιβαστές να επιταχύνουν τη λειτουργία τους. Κατόπιν, όταν η δράση του ναρκωτικού έχει εκλείψει, ο εγκέφαλος δεν μπορεί να αντικαταστήσει τα αποθέματα που έχουν χαθεί. Συνεπώς, ο χρήστης νιώθει κατάθλιψη και υπερβολική κόπωση. Σχετικές έρευνες έχουν ήδη καταδείξει ότι όσοι λαμβάνουν συχνά ecstasy πάσχουν από έλλειψη σεροτονίνης, ενώ πειράματα σε ποντίκια έχουν δείξει ότι το MDMA καταστρέφει τα σεροτονεργικά κύτταρα και εκφράζονται φόβοι ότι παρόμοια δράση έχει και στον ανθρώπινο εγκέφαλο. Επιπλέον, επηρεάζει και άλλους νευροδιαβιβαστές, όπως είναι η ντοπαμίνη.

Πολλοί νέοι χρησιμοποιούν το MDMA για να βελτιώσουν τη διάθεσή τους, χωρίς να λαμβάνουν υπόψη ότι η ίδια ουσία μεταβάλλει παράλληλα την ικανότητα σκέψης και λειτουργίας του εγκεφάλου. Ανάμεσα στα φυσικά συμπτώματα που εκδηλώνει ο χρήστης υπό την επήρεια του MDMA είναι η υπερκινητικότητα, ο ιδρώτας, η ταχυπαλμία, η υπέρταση, η απώλεια της όρεξης, ο τρόμος, τα ρίγη και οι διαταραχές στη θερμοκρασία του σώματος.

Η υπερθέρμανση του σώματος, εάν συνοδεύεται από έντονη φυσική δραστηριότητα (όπως είναι ο χορός), και η περιορισμένη κατανάλωση υγρών ενδέχεται να οδηγήσουν σε καρδιακή αρρυθμία και να αποβούν μοιραίες για τη ζωή.

Το ecstasy μετά τη χρήση του μπορεί ακόμη να προξενήσει ανεπιθύμητες ενέργειες, όπως, για παράδειγμα, αίσθηση hangover (υπνηλία, κατάθλιψη και μειωμένη ενεργητικότητα) που ίσως διαρκέσουν αρκετές ημέρες. Έχουν επίσης παρατηρηθεί μυϊκοί σπασμοί, παραλήρημα, σοβαρές μεταβολές στην πίεση του αίματος, θρομβώσεις και ανεπαρκής λειτουργία διαφόρων οργάνων του σώματος, που μπορούν να οδηγήσουν στο θάνατο. Τέλος, έχουν καταγραφεί περιπτώσεις χρηστών που υπέστησαν σοβαρή κατάθλιψη και αγχώδεις διαταραχές.

### Σωματικές επιδράσεις:

- Αύξηση της συστολικής αρτηριακής πίεσης

- Χημικός ερεθισμός των νεύρων

- Αύξηση των καρδιακών παλμών

- Υπερθερμία

- Εφίδρωση

- Ξηροστομία

- Έλλειψη όρεξης για φαγητό, νερό

- Μυϊκή ένταση

- Υπνηλία

- Κούραση

- Ναυτία

- Μούδιασμα

- Τάση για λιποθυμία

### Ψυχολογικές επιδράσεις:

- Χαλάρωση

- Ευφορία

- Διαχυτικότητα προς τους άλλους

- Μείωση των αναστολών

- Σύγχυση

- Οπτικές παραισθήσεις ή ψευδαισθήσεις

### Μακροπρόθεσμες επιδράσεις:

Είναι όλα τα συμπτώματα που εμφανίζονται μετά από χρόνια χρήση. Η συνέχεια και η έντασή τους καθορίζεται από την συχνότητα της χρήσης και την ποσότητα της ουσίας.

Έτσι παρατηρούνται:

### https://encrypted-tbn2.gstatic.com/images?q=tbn:ANd9GcSpxFZUwaDOhR9wsPhX1XC2-FYbke12trEnTDKRnnYf2FYj1EgUzg Σωματικές παρενέργειες:

- Καταστροφή του ήπατος

- Οργανικές αλλοιώσεις στον εγκέφαλο

- Διαταραχές στην όραση

- Καρδιακά προβλήματα

### Ψυχολογικές παρενέργειες:

- Έντονο άγχος

- Παράνοια

- Ψύχωση ( εμμονές, ψευδαισθήσεις )

- Παραισθήσεις

- Απάθεια

- Κατάθλιψη, Απομόνωση

- Κυκλοθυμία

* Διαταραχές του ύπνου
* Διαταραχές διατροφής (ανορεξία)

### Ποια είναι τα συμπτώματα της υπερβολικής δόσης;

* ο σφυγμός είναι αδύνατος και αργός
* η αναπνοή είναι μειωμένη
* το άτομο έχει όψη μισοκοιμισμένου ή πέφτει σε βαθύ κώμα
* οι κόρες των ματιών είναι μικρές σαν κεφάλι καρφίτσας
* η θερμοκρασία του σώματος μειώνεται.

### Τι πρέπει να κάνουμε στην περίπτωση που βρεθούμε μπροστά σε κάποιον που έχει πάρει υπερβολική δόση;

Να φωνάξουμε αμέσως γιατρό ή να τον μεταφέρουμε γρήγορα στο πλησιέστερο νοσοκομείο. Ζωτική σημασία έχει η ενίσχυση ή αποκατάσταση της αναπνευστικής του λειτουργίας (διάνοιξη των αεροφόρων οδών, εφαρμογή τεχνητής αναπνοής).

### Που οφείλονται οι θάνατοι από ηρωίνη;

Οφείλονται στο ότι η ουσία είναι τοξική. Λόγω του εθισμού ο χρήστης χρειάζεται όλο και μεγαλύτερη δόση. Σε σχετικά σύντομο χρονικό διάστημα ο χρήστης για να «αισθάνεται καλά», χρειάζεται να παίρνει ποσότητα που υπερβαίνει τη μέση θανατηφόρα δόση. Δεν πεθαίνει, διότι έχει σταδιακά εθιστεί, όμως αν κάνει κάποιο λάθος στον υπολογισμό της δόσης και αν τη συνδυάσει με αλκοόλ κινδυνεύει άμεσα με θάνατο, αφού ο συνδυασμός αυτός επιδρά ανασταλτικά στο αναπνευστικό σύστημα και προκαλεί πνευμονικό οίδημα. Για τους θανάτους ευθύνεται, βέβαια, και η νοθεία των ναρκωτικών. Ως απαγορευμένη ουσία η ηρωίνη κυκλοφορεί στη μαύρη αγορά στο πλαίσιο του οργανωμένου εγκλήματος. Η νόθευση γίνεται για να αυξηθεί η ποσότητα της πωλούμενης ηρωίνης ή για να αυξηθεί η δόση που εξασφαλίζει ο μεταπωλητής ή «βαποράκι», που συνήθως είναι και αυτός εξαρτημένος.

## Ποιοι είναι οι λόγοι που οδηγούν στην χρήση και στην κατάχρηση;

 Η χρήση ναρκωτικών ή η κατάχρησή τους από ένα άτομο ή μια ομάδα ανθρώπων σπάνια είναι αποτέλεσμα ενός μόνο αιτιολογικού παράγοντα. Η εξάρτηση δεν εμφανίζεται ξαφνικά στη ζωή ενός ανθρώπου. Οι παράγοντες που συντελούν και δημιουργούν προϋποθέσεις για την εμφάνισή της αναπτύσσονται τις περισσότερες φορές κατά την παιδική ηλικία.

Στην ηλικία αυτή μπαίνουν οι πρώτες βάσεις για τη δημιουργία αξιών, αρχών και στάσεων. Συμβαίνουν ραγδαίες αλλαγές και οι επιδράσεις που δέχεται σ’ αυτή την ηλικία το παιδί είναι καθοριστικές για τη μετέπειτα εξέλιξη. Αυτή η περίοδος καθορίζεται άμεσα από την οικογένεια, το σχολείο αλλά και από το ευρύτερο κοινωνικό περιβάλλον.

Έρευνες δείχνουν ότι για την εμφάνιση της χρήσης, κατάχρησης και εξάρτησης από ουσίες συμβάλλουν πολλοί και σύνθετοι παράγοντες που αλληλεπιδρούν και διακρίνονται σε τρεις βασικές κατηγορίες (ο βαθμός συμμετοχής της καθεμιάς είναι διαφορετικός σε κάθε περίπτωση):

### ****Kάποιοι από τους επιβαρυντικούς παράγοντες****

* Το οικογενειακό, κοινωνικό και πολιτιστικό περιβάλλον στο οποίο ζει το άτομο
* Οι βιολογικοί παράγοντες και η προσωπικότητα του ατόμου
* Η δράση της ουσίας
* Η ανοχή ως προς τη χρήση ουσιών
* Η διαθεσιμότητα των ουσιών
* Ο κοινωνικός αποκλεισμός
* Η αποξένωση
* Η έλλειψη υποστηρικτικών κοινωνικών δομών
* Ο καταναλωτικός τρόπος ζωής
* Η πίεση, το άγχος
* Η έλλειψη ευκαιριών επαγγελματικής απασχόλησης
* Η παρέα με χρήστες ουσιών
* Το χαοτικό οικογενειακό περιβάλλον
* Η χρήση και κατάχρηση ουσιών από τους γονείς
* Η έλλειψη συναισθηματικών δεσμών στην οικογένεια
* Η βία, η παραμέληση, οι υπέρμετρες οικογενειακές συγκρούσεις
* Η αναποτελεσματική επίβλεψη από τους γονείς
* Οι υπέρμετρες και μη ρεαλιστικές προσδοκίες
* Ο ψυχικός πόνος
* Η μοναξιά
* Η χαμηλή αυτοεκτίμηση
* Η έλλειψη ορίων
* Η αβεβαιότητα ως προς αξίες, στόχους ,προτεραιότητες
* Η έλλειψη δεξιοτήτων ζωής (λήψης αποφάσεων, αυτοελέγχου, υπευθυνότητας, αντίστασης, διεκδίκησης κ.α.)
* Η έλλειψη επικοινωνίας
* Η αδυναμία διαχείρισης έντονων συναισθημάτων και ματαιώσεων
* Η ασυγκράτητη παρορμητικότητα
* Η ανία, η πλήξη
* Η αναζήτηση διαρκούς ευτυχίας και ευχαρίστησης
* Η αρχική χρήση ουσιών κατά την προεφηβεία
* Η σχολική αποτυχία σε σταθερή βάση
* Η πρόωρη αντικοινωνική συμπεριφορά

### ****Kάποιοι προστατευτικοί παράγοντες****

* Προσωπικές δεξιότητες του ατόμου (αυτοπεποίθηση-αυτοεκτίμηση, αυτοέλεγχος, αναγνώριση, έκφραση και διαχείριση έντονων συναισθημάτων, στοχοθέτηση, κλπ)
* Κοινωνικές δεξιότητες του ατόμου (επικοινωνία, συνεργασία, αντίσταση, υπευθυνότητα, επίλυση προβλημάτων, κριτική σκέψη και λήψη αποφάσεων, κοινωνική ευαισθησία κλπ)
* Ασφάλεια και σταθερότητα
* Συναισθηματική σταθερότητα
* Ενήλικες και συνομήλικοι φίλοι: θετικά πρότυπα ζωής
* Σταθεροί οικογενειακοί δεσμοί
* Υποστηρικτικά δίκτυα γύρω από το άτομο και την οικογένεια
* Ύπαρξη στόχων και ιδανικών που δίνουν όραμα για τη ζωή
* Ισχυροί δεσμοί με τους θεσμούς κοινωνικοποίησης, όπως η οικογένεια, το σχολείο
* Δυνατότητες ένταξης και ενσωμάτωσης
* Δέσμευση στο σχολείο
* Σχολική επιτυχία και συμμετοχή στα σχολικά δρώμενα
* Ευκαιρίες για συμμετοχή των νέων σε δραστηριότητες της τοπικής κοινότητας
* Οικονομική και κοινωνική σταθερότητα
* Μειωμένη πρόσβαση στις ουσίες

### Ποιοι είναι οι ψυχολογικοί παράγοντες;

Συνήθως στις ναρκωτικές ουσίες καταφεύγουν άτομα που αδυνατούν να αντεπεξέλθουν σε έναν αυξημένο ψυχικό πόνο και σε δυσάρεστα συναισθήματα. Χαρακτηριστικά στοιχεία της προσωπικότητας πολλών χρηστών είναι οι ανεκπλήρωτες συναισθηματικές ανάγκες, που συχνά έχουν τη ρίζα τους στα παιδικά χρόνια, η αδυναμία για επικοινωνία, η έλλειψη αυτοεκτίμησης και αυτοπεποίθησης, η έλλειψη εμπιστοσύνης προς τον εαυτό τους και φυσικά προς τους άλλους.

Τα απραγματοποίητα όνειρα, τα έντονα προβλήματα, οι εσωτερικές συγκρούσεις και τελικά τα αδιέξοδα τα οποία βιώνει ο τοξικομανής τον οδηγούν στη χρήση των ναρκωτικών ουσιών ως μια διέξοδο από τον πόνο και το άγχος που καθημερινά αισθάνεται. Κλείνοντας αυτή τη σύντομη αναφορά στους ψυχολογικούς παράγοντες της τοξικομανίας θα πρέπει να υπογραμμιστεί ότι συνήθως το οικογενειακό περιβάλλον του τοξικομανούς παρουσιάζει έντονα παθολογικά φαινόμενα. Τα ενδοοικογενειακά αυτά φαινόμενα αφορούν κυρίως τους γονείς που έχουν μεταξύ τους ιδιαίτερα σοβαρά προβλήματα, δυσκολίες συναισθηματικής επένδυσης, αδυνατούν να μεταδώσουν καθαρά μηνύματα για τα όρια συμπεριφοράς στο παιδί κ.α.

### Ποιοι είναι οι κοινωνικοί παράγοντες που συντελούν στην τοξικομανία;

Θεωρείται δεδομένο ότι τα χαρακτηριστικά μιας κοινωνίας, μέσα στην οποία το άτομο εξελίσσεται, έχουν σημαντικό ρόλο στη συναισθηματική ανάπτυξη, στη διαμόρφωση της προσωπικής ταυτότητας, στο σχηματισμό του προσωπικού συστήματος αξιών και την κοινωνική προσαρμογή.

Οι παράγοντες που συντελούν και δημιουργούν προϋποθέσεις για την εμφάνισή της αναπτύσσονται τις περισσότερες φορές κατά την παιδική ηλικία. Στην ηλικία αυτή μπαίνουν οι πρώτες βάσεις για τη δημιουργία αξιών, αρχών και στάσεων. Συμβαίνουν ραγδαίες αλλαγές και οι επιδράσεις που δέχεται σ’ αυτή την ηλικία το παιδί είναι καθοριστικές για τη μετέπειτα εξέλιξη. Αυτή η περίοδος καθορίζεται άμεσα από την οικογένεια, το σχολείο αλλά και από το ευρύτερο κοινωνικό περιβάλλον.

Οι παράγοντες αυτοί είναι πολλοί. Θα αναφερθούμε σε τρεις ιδιαίτερα σημαντικούς, που είναι η αυταρχική αγωγή, η υποβάθμιση της ποιότητας ζωής και η επιρροή της ομάδας, της παρέας.

#### Αυταρχική αγωγή.

Πρόκειται για την αγωγή που δεν τείνει στη διάπλαση δημιουργικών και συνειδητών πολιτών, αλλά στη δημιουργία προσαρμοσμένων και υποταγμένων στο «σύστημα» ανθρώπων, προσηλωμένων σε ιδανικά και αξίες που συνήθως προβάλλονται, διδάσκονται και προωθούνται από την κοινωνία των ενηλίκων, ενώ την ίδια στιγμή κατάφωρα καταπατούνται στην καθημερινή πρακτική.

#### Υποβάθμιση της ποιότητας ζωής.

Η ζωή σε πόλεις που δεν διαθέτουν στοιχειώδη υποδομή για την έκφραση της δημιουργικότητας και του δυναμισμού των νέων καταντά μίζερη, προσφέροντας σε χιλιάδες νέους ως μόνες επιλογές τις ντισκοτέκ, τις καφετέριες, τα ηλεκτρονικά και την τηλεόραση. Αυτή η «φτώχια», η έλλειψη δημιουργικότητας και τα στερεότυπα της ψυχαγωγίας σύντομα φέρνουν την ανία και σπρώχνουν τους νέους στην αναζήτηση νέων μορφών ψυχαγωγίας, συχνά λανθασμένων.

#### Η επιρροή της ομάδας.

Οι άνθρωποι έχουν την τάση να αναπτύσσουν πρωτοβουλία και να διαμορφώνουν μερικά στοιχεία συμπεριφοράς στο πλαίσιο κάποιας ομάδας που επιβάλλει στα μέλη της την προσαρμογή στα πρότυπα συμπεριφοράς και τις «αξίες» της. Έτσι, δεν είναι σπάνιο το φαινόμενο να αποτελεί η ομάδα καθοριστικό παράγοντα για τη χρήση ναρκωτικών ουσιών, όπως π.χ. όταν ένα μέλος αρχίζει να κάνει χρήση ναρκωτικών «αποδεικνύοντας» έτσι ότι είναι πρωτοπόρος και συμπαρασύροντας στη συνέχεια και τους άλλους.

Η οικογένεια αποτελεί την πρώτη κοινωνική ομάδα στην οποία συμμετέχει το άτομο και ασκεί καθοριστικές επιρροές στην ανάπτυξη και την ψυχική του υγεία. Μέσα στη γενικότερη εξασθένιση θεσμών και αξιών στη σύγχρονη κοινωνία, η οικογένεια έχει σταματήσει σήμερα να λειτουργεί για το παιδί ως η κύρια πηγή προτύπων. Πολλές φορές το ίδιο το οικογενειακό περιβάλλον μέσα από τις πράξεις και τις στάσεις των γονιών ωθεί το νέο προς τα ναρκωτικά. Η αγωνία των γονέων να ανταπεξέλθουν στις οικογενειακές απαιτήσεις της εποχής, τους απομακρύνει από τον εκπαιδευτικό και κοινωνικό τους ρόλο, έτσι ώστε το παιδί να βρίσκεται σε μια "μετέωρη" θέση που του προκαλεί έντονο άγχος, συγκρουόμενα συναισθήματα, ανασφάλεια και δυσκολία να ανταποκριθεί στην κοινωνική του ανάπτυξη και προσαρμογή.

Η ελλιπής παρακολούθηση και εποπτεία του παιδιού, η έλλειψη ενδιαφέροντος για τις δραστηριότητές του και τα ενδιαφέροντά του, η υπερβολική αυστηρότητα ή η υπερβολική παραχωρητικότητα, λειτουργούν αρνητικά πάνω στην ανάπτυξη του παιδιού. Έτσι ενθαρρύνουν την απομάκρυνσή του από την οικογένεια και η σχέση με τους γονείς παύει να είναι αποτελεσματική και καθοριστικό ρόλο στη συμπεριφορά, στους δεσμούς εμπιστοσύνης και τις επιλογές του παιδιού, αποκτούν οι φίλοι και οι συνομήλικοι. Έτσι στρέφονται ευκολότερα προς τα ναρκωτικά γιατί ακριβώς δεν γνώρισαν το είδος της αγωγής εκείνης που μαθαίνει το άτομο να αναλαμβάνει τις ευθύνες του, να περιμένει, να επιμένει, να κατανικά το φόβο, την ατολμία αλλά και κάθε ενοχλητική κατάσταση που βρίσκεται έξω απ’ αυτόν ή μέσα στον ίδιο.

Πέρα του καθοριστικού παράγοντα που παίζει η οικογένεια στο να δυναμώσει ή να αποδυναμώσει ένα άτομο, σε σχέση με την πιθανότητα της εμπλοκής του στα ναρκωτικά, υπάρχουν και άλλοι γενικότεροι παράγοντες. Έτσι ο προσανατολισμός και η φιλοσοφία του εκπαιδευτικού συστήματος προς την κατεύθυνση της συσσώρευσης γνώσης και την πίεση για υψηλές επιδόσεις, οδηγεί σε διάσταση μεταξύ του περιεχομένου της γνώσης και της κοινωνικής πραγματικότητας, γεγονός που προκαλεί στα παιδιά αντιφάσεις, απογοητεύσεις και αμφισβήτηση για την κοινωνία και τα ιδανικά της.

Ο υπερκαταναλωτισμός, η διαφήμιση και τα Μ.Μ.Ε., δημιουργούν πολλές φορές αρνητικά πρότυπα για τους νέους και τους φέρνουν σε ρήξη με την καθημερινή πραγματικότητα η οποία παρουσιάζεται συχνά ωραιοποιημένη και φυσικά μακριά από τις καθημερινές πραγματικές εμπειρίες. Τέλος στα χαρακτηριστικά της σύγχρονης κοινωνίας, όπως αυτή εξελίσσεται μέσα στην πραγματικότητα της παγκοσμιοποίησης, τους καθημερινούς πιεστικούς και απάνθρωπους ρυθμούς, η ανεργία που κάνει τον νέο να αισθάνεται ανία και πλήξη και να βλέπει τη ζωή μονότονη χωρίς ενδιαφέρον, η εγκληματικότητα, οι μετακινήσεις πληθυσμών που οδηγούν στην εμφάνιση μειονοτικών ομάδων που αναζητούν την πολιτιστική και προσωπική τους ταυτότητα καθώς και η υιοθέτηση του αστικοποιημένου τρόπου ζωής επιβαρύνουν την ψυχική υγεία, δυσκολεύουν γενικά την κοινωνική προσαρμογή και ενθαρρύνουν τη συμμετοχή σε αντικοινωνικές δραστηριότητες μία εκ των οποίων είναι η χρήση ναρκωτικών.

Μια κοινωνία η οποία συνέχεια διαψεύδει τα όνειρα των νέων τους οδηγεί σε αδιέξοδα. με κατεστραμμένα όνειρα και αβέβαιο μέλλον, εμφανίζουν έντονα αυτοκαταστοφικές συμπεριφορές και τα ναρκωτικά είναι πολλές φορές η «εύκολη λύση» γι' αυτούς. Συνήθως τα πιο αδύναμα μέλη του συνόλου. από διαλυμένες οικογένειες, με χαμηλή αυτοεκτίμηση, με οικονομικά και ψυχολογικά προβλήματα είναι τα πρώτα υποψήφια θύματα αυτής της κοινωνίας.

### Βιολογικοί και Γενετικοί παράγοντες.

Η προσπάθεια προσδιορισμού γενετικών παραγόντων με προδιάθεση, προτείνει μια βιολογική βάση ερμηνείας συμπεριφορών που συνδέονται με υψηλό κίνδυνο εθισμού. Όσον αφορά ξεχωριστές περιπτώσεις και όχι ολόκληρα είδη, η έρευνα πάνω σε ζώα έχει δείξει ότι μερικές φορές υπάρχει μια γενετική προδιάθεση για την χρήση ορισμένων ουσιών. Ολοένα και περισσότερα στοιχεία συνηγορούν υπέρ του ότι κληρονομικοί παράγοντες μπορούν να προδιαθέσουν κάποιους ανθρώπους να αναπτύξουν προβλήματα σχετικά με το αλκοόλ. Τέτοιοι παράγοντες αλληλεπιδρούν με τη διαθεσιμότητα, τον κοινωνικό περίγυρο και άλλους σημαντικούς παράγοντες.

Είναι αυτονόητο αλλά και σημαντικό να τονιστεί ότι οι γενετικοί αυτοί παράγοντες δεν αρκούν από μόνοι τους να αιτιολογήσουν την εμπλοκή ενός ατόμου με τη χρήση ναρκωτικών ουσιών. Πειραματικές μελέτες, έχουν κατορθώσει να προσδιορίσουν με ακρίβεια τα ιδιαίτερα κυκλώματα του εγκεφάλου στα οποία δρουν τα διάφορα ναρκωτικά, τους μοριακούς μηχανισμούς της δράσης τους, όπως και τις διαταραχές που προκαλούνται σε κυτταρικό και μοριακό επίπεδο.

Είναι σημαντικό ότι στα ίδια νευρωνικά κυκλώματα που δρουν τα ναρκωτικά, κατά τη διάρκεια της εφηβείας παρατηρούνται αναπτυξιακές μεταβολές που σηματοδοτούν τη μετάβαση του παιδιού στην ενηλικίωση σε επίπεδο συναισθήματος, κριτικής, μνήμης και εμπειρίας. Η παρατήρηση αυτή τοποθετεί την ανάπτυξη του εθισμού σε μια νεύρο-αναπτυξιακή βάση αφού η μειωμένη ωριμότητα ενός νευρολογικού συστήματος που αναπτύσσεται, μπορεί να οδηγεί σε μειωμένες αντιστάσεις σε επικίνδυνες συμπεριφορές, στις οποίες συμπεριλαμβάνεται και η χρήση ναρκωτικών.

|  |
| --- |
|  |

# ΚΕΦΑΛΑΙΟ 3

*Πρόληψη – Απεξάρτηση – Αποτοξίνωση*

## Τι είναι η πρόληψη της χρήσης ουσιών και πότε ξεκινάει;

 Η πρόληψη περιλαμβάνει κάθε προσπάθεια για μείωση ή καθυστέρηση της ζήτησης χρήσης ουσιών. Είναι σημαντικό να λειτουργεί σε πολλά επίπεδα και να ξεκινά από μικρές ηλικίες. Μέθοδοι, όπως η απλή ενημέρωση για τις συνέπειες της χρήσης των ουσιών, ο εκφοβισμός και η παρουσίαση της χρήσης με τα μελανότερα χρώματα ή η ρητή απαγόρευση, δεν έφεραν σημαντικά αποτελέσματα.

Η πρόληψη έχει να κάνει με έναν καθημερινό τρόπο ζωής. Ξεπερνά τα όρια της παθητικής ενημέρωσης, στόχο έχει την ανάπτυξη και την καλλιέργεια μιας στάσης ζωής χωρίς εξαρτήσεις η οποία σέβεται τον άνθρωπο και τις ανάγκες του.

### Πώς μπορεί η οικογένεια να βοηθήσει στην πρόληψη;

Η πρόληψη ξεκινάει πρώτα από τους ίδιους τους γονείς. Αφορά το κατά πόσο ο κάθε γονιός φροντίζει τον εαυτό του, τις δικές του ανάγκες και σχέσεις, την προσωπική του εξέλιξη. Ο γονιός είναι πρότυπο και έμπνευση ζωής για το παιδί.

Η ικανοποίηση που αντλούν οι γονείς από τη ζωή τους, από τις σχέσεις τους, τη δουλειά τους είναι ένας πολύ σημαντικός παράγοντας που τους δίνει δύναμη να μεγαλώσουν παιδιά αυτόνομα, με αυτοπεποίθηση και εκτίμηση για τον εαυτό τους. Δεν είναι καθόλου εύκολο να είναι κάποιος γονιός. Λέγεται ότι είναι τέχνη. Είναι ένας ρόλος που απαιτεί συναίσθημα, γνώση, ενέργεια, χιούμορ, υπομονή, κατανόηση, θετική διάθεση. Ο γονιός έχει να διαμορφώσει ένα κλίμα στην οικογένεια, μέσα στο οποίο το παιδί θα μάθει να αγαπάει, να σέβεται, να συνεργάζεται, να κρίνει, να χάνει, να επιλέγει, να ψάχνει, να επικοινωνεί. Παράλληλα, πασχίζει να συνδυάσει την ανάγκη του παιδιού για προστασία με τη δυνατότητα παροχής ευκαιριών προς το παιδί που θα του επιτρέψουν να ενηλικιωθεί.

Υπάρχουν συγκεκριμένα χαρακτηριστικά στην οικογένεια τα οποία είναι δυνατόν να βάλουν τις προϋποθέσεις για την υγιή ανάπτυξη του παιδιού και να λειτουργήσουν προστατευτικά: Η θετική, ζεστή σχέση μεταξύ γονέων και παιδιών προσφέρει προστασία και αίσθηση ασφάλειας ακόμα κι όταν υπάρχει κάποιο πρόβλημα μέσα στην οικογένεια. Προσδίδει ταυτότητα και τονίζει την ύπαρξη του «εμείς». Η ανοιχτή και άμεση επικοινωνία μέσα στην οικογένεια, και ιδιαίτερα μεταξύ γονέων και παιδιών, επιτρέπει την επίλυση προβλημάτων, το μοίρασμα προσωπικών αγωνιών, την ψυχολογική στήριξη, την αντιμετώπιση του άγχους. Οι ρεαλιστικές προσδοκίες των γονέων για τα παιδιά τους, όχι παράλογες αλλά ούτε χαμηλές, και η θετική στάση των γονέων απέναντι στις ικανότητες των παιδιών ενισχύουν την αυτοεκτίμηση και την αυτοπεποίθησή τους. Παράλληλα, επιτρέπουν στο παιδί να θέτει ρεαλιστικούς στόχους για τη ζωή του. Η ανάληψη μικρών ευθυνών και η οριοθέτηση δημιουργεί σταδιακά στα παιδιά την αίσθηση ότι μπορούν να σταθούν στα πόδια τους και είναι χρήσιμα. Οι σταθεροί και συνεπείς κανόνες είναι σημαντικοί και δίνουν πλαίσιο στη ζωή. Για τα παιδιά οι κανόνες θέτουν ασφαλή όρια, για να μάθουν να ζουν με τους άλλους.

Στην πραγματικότητα τα ίδια τα παιδιά, παρότι συχνά αντιδρούν, θέλουν τους κανόνες γιατί τους δίνουν την αίσθηση ασφάλειας και ανακούφισης. Η επαφή των γονέων με το σχολείο, η συμμετοχή και το ενδιαφέρον τους για τη βελτίωσή του, η επικοινωνία με τους ανθρώπους ενός χώρου που έχει έναν πολύ σπουδαίο ρόλο όχι μόνο να μεταφέρει γνώσεις στα παιδιά αλλά να τα εκπαιδεύσει σε κοινωνικές και προσωπικές δεξιότητες, είναι επίσης σημαντικά για την εξέλιξη των παιδιών.

Οι γονείς είναι αγγελιοφόροι μηνυμάτων για τα παιδιά τους. Η ικανότητά τους να αντιμετωπίζουν τη ζωή με θετικό τρόπο, η αποχή των ίδιων από τη χρήση ουσιών, η διαχείριση δύσκολων καταστάσεων με λειτουργικό τρόπο, καθιστά τους ίδιους πολύ ισχυρά θετικά πρότυπα.

### Τι πρέπει να προσέχουν οι γονείς σχετικά με το πρόβλημα των ναρκωτικών;

  Δεν είναι εύκολο να διαπιστωθεί κανείς αν το παιδί του κάνει χρήση ναρκωτικών, ειδικά αν η χρήση είναι ευκαιριακή. Πολλές ενδείξεις που θα αναφερθούν στη συνέχεια ενδέχεται να μη συνδέονται με τη χρήση ναρκωτικών, αλλά να είναι σημάδια ότι το παιδί απλώς μεγαλώνει και εισέρχεται σε μια νέα φάση της ανάπτυξή του. Ωστόσο, αν ο γονέας διαπιστώσει ότι υπάρχουν μερικές από τις παρακάτω ενδείξεις θα πρέπει απλά να «πλησιάσει» το παιδί του και να επιδιώξει να αναπτύξει μια σχέση εμπιστοσύνης μαζί του, ώστε να υπάρχει επικοινωνία και διάλογος στην οικογένεια.

**Ορισμένες ενδείξεις είναι:**

* σταδιακή απώλεια του ενδιαφέροντος για το σχολείο, τα χόμπι, τους φίλους κ.α.
* ξαφνικές και τακτικές αλλαγές διάθεσης, επιθετικότητα, νευρικότητα.
* συνεχείς απαιτήσεις για χαρτζιλίκι, απώλεια χρημάτων ή αντικειμένων από το σπίτι
* ασυνήθιστη νωθρότητα ή υπνηλία
* ασυνήθιστες οσμές ή σημάδια στο σώμα ή τα ρούχα
* τηλεφωνήματα από αγνώστους
* ασυνήθιστες κάψουλες, χάπια, αλουμινόχαρτα, βελόνες, σύριγγες στα προσωπικά

του είδη

* απότομη αλλαγή σε παρέες και φίλους
* ψέματα ή αμήχανες δικαιολογίες για το πού και με ποιους περνά τις ώρες του.

### Τι πρέπει να κάνει ή να μην κάνει ο γονιός όσον αφορά το θέμα παιδί-ναρκωτικά;

Ενημερωθείτε σωστά για τα ναρκωτικά και το αλκοόλ, έτσι ώστε να είστε σε θέση να δώσετε αξιόπιστες πληροφορίες στο παιδί για τις αρνητικές συνέπειες που έχουν.

Μην πείτε ή κάνετε πράγματα που θα διέκοπταν την επικοινωνία σας με το παιδί.

Μη διστάσετε να ζητήσετε βοήθεια από κάποιον ειδικό. Θα πάρετε πολύτιμες πληροφορίες και θα σας βοηθήσει να αποκαταστήσετε την επικοινωνία με το παιδί σας.

Μιλήστε ήρεμα με το παιδί σας, τονίστε το ενδιαφέρον σας γι’ αυτό, καθώς και την ανησυχία σας για τις συνέπειες της συμπεριφοράς του. Κάνετε σαφές ότι αποδοκιμάζετε τη συγκεκριμένη συμπεριφορά του, αλλά ενδιαφέρεστε και θέλετε να το βοηθήσετε.

Δείξτε του ότι το εμπιστεύεστε και ότι μπορεί να υπολογίζει στη βοήθειά σας.Μην οδηγήσετε το παιδί σας με τη βία σε κάποιον ειδικό.Μην το προσβάλετε με απότομη και βίαιη συμπεριφορά.Μην πάρετε το ζήτημα αψήφιστα, πιστεύοντας ότι δεν είναι κάτι σοβαρό. Φροντίστε σε κάθε περίπτωση να πάρετε πληροφορίες και συμβουλές από κάποιον ειδικό φορέα.

* + 1. Τι πρέπει να κάνει η πολιτεία για την πληροφόρηση των νέων γύρω από τα ναρκωτικά  και τις επιδράσεις τους**.**

Αρμόδιες υπηρεσίες θα πρέπει και στην Πατρίδα μας να είναι τα συμβουλευτικά γραφεία των ναρκωτικών, και οι συμβουλευτικές υπηρεσίες των σχολείων, οι αρχές νεότητας, οι υπηρεσίες υγείας, ανώνυμα τηλέφωνα βοήθειας, ειδικά θεραπευτήρια, ψυχοθεραπευτές, παιδαγωγοί και κάθε σοβαρός, προβληματισμένος και δραστήριος άνθρωπος.

Θα πρέπει στις προαναφερθέντες υπηρεσίες να προβληματισθούμε, πώς μπορεί καλύτερα να βοηθηθεί ο νέος άνθρωπος και πώς μπορούν να του δοθούν βοήθειες για να ξεφύγει από την εξάρτηση και τα επακόλουθά της και πρέπει να παροτρυνθεί ο εξαρτημένος για ένα θετικότερο προσανατολισμό, για μία ελπιδοφόρα ζωή, χωρίς ναρκωτικά.

## Αποτοξίνωση και απεξάρτηση – Θεραπευτικές κοινότητες

### ****Αποτοξίνωση****

Σχετικά με τα ναρκωτικά υπήρχε στο παρελθόν ο μύθος του αθεράπευτου τοξικομανούς. Ειδικά ο χρήστης ηρωίνης θεωρούνταν «ξοφλημένος», αθεράπευτος. Ο μύθος αυτός άρχισε να καταρρέει γύρω στα μέσα της δεκαετίας του 1960, όταν οι θεραπευτικές κοινότητες Synanon και Day-Top έδωσαν τους πρώτους θεραπευμένους τοξικομανείς και αλκοολικούς.

Η προσπάθεια απεξάρτησης από τα ναρκωτικά αποτελεί ένα δύσκολο εγχείρημα, με το πλέον αβέβαιο αποτέλεσμα. Όποιος αποφασίζει να ξεκινήσει αυτό τον αγώνα δεν ξέρει αν θα βγει νικητής, φοβάται διαρκώς ότι, κάποια στιγμή, θα λυγίσει, θα κάνει πίσω. Όμως η ηρωίνη δεν είναι αήττητη. Υπάρχουν αρκετοί τρόποι αποτοξίνωσης: οι χρήστες μπορούν να αντιμετωπιστούν είτε επί εξωτερικής βάσης είτε νοσηλευόμενοι σε ειδικές κλινικές και κέντρα απεξάρτησης

 Τα περισσότερα προγράμματα αποτοξίνωσης περιλαμβάνουν τη χορήγηση μεθαδόνης, ενός συνθετικού ναρκωτικού όπως η ηρωίνη που αποτρέπει την εμφάνιση των συμπτωμάτων σωματικής εξάρτησης της ηρωίνης, ενέχει όμως τον κίνδυνο ανάπτυξης ψυχικής εξάρτησης.

Κατά την απεξάρτηση οι χρήστες σιγά σιγά αποστασιοποιούνται από την ηρωίνη, ελαττώνοντας σταδιακά τη δόση της μεθαδόνης.

Σε όλα τα κέντρα αποτοξίνωσης δίνεται ιδιαίτερη σημασία στην ψυχοθεραπευτική υποστήριξη των τοξικομανών, αφού, όπως προαναφέρθηκε, η ψυχολογική εξάρτηση είναι το κύριο πρόβλημα.

Κλείνοντας, παραθέτουμε τη μαρτυρία ενός δημοφιλούς ροκ τραγουδιστή του τόπου μας, του **Π. Σιδηρόπουλου**, που έχασε τη μάχη με την ηρωίνη:

Ένας εν ενεργεία ηρωινομανής, ενώ όσο έχει τη δόση του είναι καλά, πολύ καλά, όταν δεν την έχει νομίζει ότι θα πεθάνει. Δεν έχει καμία αίσθηση του χρόνου, ξεχνάει, παρελθόν, παρόν και μέλλον είναι πολύ συγκεχυμένα μέσα του. Έχει τόσο πολύ αντιφατικά συναισθήματα που μέσα σε είκοσι λεπτά το μίσος και η αγάπη εναλλάσσονται με μεγάλη γρηγοράδα. Για το φίλο; Δεν υπάρχει φίλος. Πουλάει και την ίδια του τη μητέρα για μια δόση. Ο φίλος και γενικά τα συναισθήματα αυτά είναι αφημένα στην κρίση της ηρωίνης. Πίσω δε από όλα αυτά κρύβεται μια αιώνια απειλή, που ανήκει μόνο στην ηρωίνη. Έτσι λοιπόν κάποια στιγμή ο ηρωινομανής είναι μόνος του αυτός και η ηρωίνη και ανάμεσά τους δεν είναι τίποτα άλλο παρά μια απελπισμένη κραυγή. Γιατί σε ό,τι μισεί, σε ό,τι αγαπά, σε ό,τι αισθάνεται δεν είναι αυτός αλλά ουσιαστικά είναι η ηρωίνη, κρυμμένη από πίσω του.

Για εγώ; Δεν χρειάζεται καν να μιλάει για εγώ, αυτός ο άνθρωπος, άγνωστε νεαρέ. Γιατί ό,τι στεγανό είχε να προστατεύσει το εγώ του έχει τρυπηθεί, έχει σπάσει, έχει ανοίξει, όπως ανοίγουνε οι φλέβες όταν τις κόβεις με το ξυράφι, όταν αυτοκτονείς ή όταν τις τρυπάς με τη σύριγγα για να πάρεις τη δόση σου.

Έτσι λοιπόν καταλαβαίνεις ότι ο ηρωινομανής βαδίζει σε ένα μονόδρομο που έχει μία και μόνη κατεύθυνση, όπου η αλήθεια και η ψευτιά παύουν να διαχωρίζονται, είναι το ίδιο πράγμα. Ακόμη το φως και το σκοτάδι φτάνουν να είναι το ίδιο πράγμα.

Όσο για την ηρωίνη, ποτέ καθαρά δεν θα δεις κατά πόσο είσαι επηρεασμένος από αυτήν ή όχι και κατά πόσο την έχεις ανάγκη. Αυτή παραμονεύει πάντοτε στη σκιά και όπως σου είπα είναι μονόδρομος, έχει μια καρδιά και μια παντιέρα.

### Τι είναι οι θεραπευτικές κοινότητες;

Οι θεραπευτικές Κοινότητες τύπου Day- Top (Καλιφόρνια, 1964) οργανώνονται και διευθύνοντα από πρώην εξαρτημένους. Πρόκειται για αυτοδιαχειριζόμενες μονάδες κοινοβιακού χαρακτήρα, στις οποίες η θεραπεία βασίζεται στην αρχή πως η χρήση ναρκωτικών ουσιών αποτελεί εκδήλωση συναισθηματικής ανωριμότητας και ως εκ τούτου ο εξαρτημένος πρέπει σιγά-σιγά να «μεγαλώσει» συναισθηματικά και να μάθει να σκέπτεται και να δρα. Οι θεραπευτικές κοινότητες αποτελούν θεραπευτικά μοντέλα τα οποία δεν χρησιμοποιούν κανενός είδους ψυχοφάρμακα ή υποκατάστατα, συγκροτούν δηλαδή τα λεγόμενα «στεγνά» προγράμματα. Στην Ελλάδα, μεταξύ άλλων, τέτοιου τύπου θεραπευτικά προγράμματα είναι αυτά του Κέντρου Θεραπείας Εξαρτημένων Ατόμων (ΚΕ.Θ.Ε.Α.).

### Ποια είναι η προβληματική και η πρόταση των θεραπευτικών κοινοτήτων του ΚΕ.Θ.Ε.Α.;

Οι βασικές αρχές της φιλοσοφίας των θεραπευτικών κοινοτήτων του ΚΕ.Θ.Ε.Α. έχουν άμεση σχέση με τον προσδιορισμό των αιτιών του προβλήματος της χρήσης φαρμακευτικών ουσιών. Το πρόβλημα των ναρκωτικών δεν υπάρχει επειδή υπάρχουν οι συγκεκριμένες ουσίες, είναι πρόβλημα κοινωνικό. Τα αίτια της χρήσης φαρμακευτικών ουσιών πρέπει να αναζητηθούν στις υπάρχουσες κοινωνικές δομές, στα ψυχολογικά αδιέξοδα του σύγχρονου ανθρώπου και στην ποιότητα των οικογενειακών και γενικότερα των ανθρώπινων σχέσεων.

Τα εξαρτημένα από φαρμακευτικές ουσίες άτομα δεν είναι στη συντριπτική πλειοψηφία τους «άρρωστοι» με τη ψυχιατρική ή ιατρική έννοια του όρου, αλλά πρέπει να αντιμετωπίζονται ως άνθρωποι με ψυχολογικά προβλήματα (όπως αυτά που λίγο ή πολύ έχουν όλοι), σε συνάρτηση με ένα τεράστιο επιπρόσθετο πρόβλημα, αυτό της εξάρτησης.

Η θεραπεία δεν μπορεί να βασιστεί στη χορήγηση μιας ουσίας, ενός υποκατάστατου. Οι θεραπευτικές κοινότητες απαντώντας στα αίτια του προβλήματος προτείνουν έναν νέο τρόπο ζωής, αντιπαραθέτουν ένα ξεκάθαρο πλαίσιο αρχών. Ο αυτοσεβασμός, η ειλικρίνεια, η υπευθυνότητα, η εντιμότητα είναι αναγκαίες αξίες για τη συνύπαρξη των ανθρώπων. Στη χρήση φαρμακευτικών ουσιών αντιπαρατίθεται η αλήθεια, η έκφραση των συναισθημάτων και η προσπάθεια για αυτογνωσία, στη μοναξιά η φιλία, στην παθητικότητα και την αδιαφορία το ενεργό και υπεύθυνο ενδιαφέρον.

Το πρόγραμμα των θεραπευτικών κοινοτήτων είναι εθελοντικό και «στεγνό». Μόνο η εθελοντική προσέλευση, ενδεικτική της πραγματικής επιθυμίας του χρήστη για αλλαγή, σε αντίθεση με τον υποχρεωτικό εγκλεισμό, εγγυάται τη θεραπεία. Η μη χορήγηση υποκατάστατων-ψυχοφαρμάκων και άλλων φαρμακευτικών ουσιών είναι ο μόνος ουσιαστικός τρόπος αντιμετώπισης του προβλήματος της χρήσης ουσιών. Η θεραπευτική πρόταση του ΚΕ.Θ.Ε.Α. βασίζεται σε ψυχοθεραπευτικές και κοινωνικοθεραπευτικές τεχνικές, καθώς και στις αρχές λειτουργίας των θεραπευτικών κοινοτήτων, μοντέλων που με την 30χρονη λειτουργία τους απέδειξαν ότι αποτελούν μια ριζική πρόταση θεραπείας, και μάλιστα με το μικρότερο δυνατό κόστος.

### Τι είναι τα προγράμματα μεθαδόνης;

Τα προγράμματα μεθαδόνης πρωτοεφαρμόστηκαν στις Η.Π.Α. το 1963 και εισηγητές τους ήταν οι Dole και Nyswander. Συνίστανται στη χορήγηση μεθαδόνης αντί ηρωίνης στους εξαρτημένους από την ηρωίνη ναρκομανείς που εντάσσονται στο πρόγραμμα. Η υποκατάσταση της ηρωίνης από τη μεθαδόνη, που είναι και αυτή εξαρτησιογόνος ουσία, γίνεται σε ειδικά κέντρα, όπου παράλληλα παρέχεται κοινωνική και ψυχολογική υποστήριξη. Όταν ξεκίνησε η λειτουργία των κέντρων αυτών, είχαν τεθεί ως στόχοι η κοινωνικοποίηση των ναρκομανών, η μείωση της εγκληματικότητας και η θεραπεία μέσω της σταδιακής μείωσης και τελικά της διακοπής της χορήγησης μέσα σε διάστημα δύο περίπου χρόνων. Η επίτευξη του τελευταίου στόχου αποδείχτηκε σε μεγάλο βαθμό ανέφικτη, καθότι η εξάρτηση συνήθως εξακολουθεί να υφίσταται, κάτω όμως από πιο ανθρώπινους όρους.

Στη χώρα μας με το Νόμο 2161 περί ναρκωτικών εισάχθηκε και στη χώρα μας η υπό κρατικό έλεγχο χορήγηση υποκατάστατων (μεθαδόνη) σε εξαρτημένους χρήστες από ειδικά κέντρα. Τον Οκτώβριο του 1995 αποφασίστηκε η έναρξη εφαρμογής του προγράμματος μεθαδόνης σε δύο ειδικά κέντρα, ένα στην Αθήνα και ένα στη Θεσσαλονίκη, τα οποία λειτουργούν ήδη από τις αρχές του 1996.

### Σχέση μεταξύ κοινωνικού αποκλεισμού και χρήσης ναρκωτικών

Περισσότερα στοιχεία είναι διαθέσιμα σχετικά με τις κοινωνικές συνθήκες στον πληθυσμό που υποβάλλεται σε θεραπεία. Στους κοινωνικοοικονομικούς παράγοντες που συνδέονται με τη χρήση ναρκωτικών περιλαμβάνονται το χαμηλό επίπεδο εκπαίδευσης, πρόωρη αποχώρηση και εγκατάλειψη του σχολειού· η ανεργία, οι χαμηλοί μισθοί και τα δύσκολα επαγγέλματα· το χαμηλό εισόδημα και τα χρέη· η έλλειψη ασφαλούς στέγης και η έλλειψη στέγης γενικότερα· η θνησιμότητα και τα συνδεόμενα με τα ναρκωτικά νοσήματα· η περιορισμένη πρόσβαση σε περίθαλψη· και ο κοινωνικός στιγματισμός (πίνακας 5).

Σχετικές διαφορές στις κοινωνικές συνθήκες χρήσης ναρκωτικών διαπιστώνονται με βάση τη χρησιμοποιουμένη ουσία και τα πρότυπα χρήσης ναρκωτικών· οι χειρότερες συνθήκες διαπιστώνονται στους χρηστές ηρωίνης και οπιούχων και στους χρόνιους τοξικομανείς. Το 47 % των ατόμων που παρακολουθούσαν θεραπεία το 2001 δεν είχε πάει ποτέ σε σχολείο ή είχε ολοκληρώσει μονό την πρωτοβάθμια εκπαίδευση· υψηλά ποσοστά πρόωρης αποχώρησης και εγκατάλειψης του σχολείου είναι επίσης συχνά στους χρηστές ναρκωτικών. Διαφορές διαπιστώνονται ανάλογα με το κύριο ναρκωτικό που χρησιμοποιείται και ανάλογα με τη χώρα.

Οι χρηστές οπιούχων (ειδικότερα οι χρηστές ηρωίνης) έχουν το χαμηλότερο μορφωτικό επίπεδο (Εθνικές εκθέσεις, 2002). Λόγω των επισφαλών κοινωνικών συνθηκών υπό τις οποίες ζουν, οι χρηστές ναρκωτικών αντιμετωπίζουν επίσης προβλήματα όσον αφορά την εργασιακή τους κατάσταση· τα ποσοστά ανεργίας είναι πολύ υψηλά σε σύγκριση με τον γενικό πληθυσμό (47,4 % στους χρήστες που υποβάλλονται σε θεραπεία έναντι 8,2 % (104) στον γενικό πληθυσμό)· η εύρεση εργασίας είναι δύσκολη και είναι σπάνιο για τους τοξικομανείς να διατηρούν μία θέση εργασίας για μεγάλο διάστημα ή να ακολούθου επαγγελματική σταδιοδρομία. Μια επισφαλής εργασιακή κατάσταση μπορεί να οδηγήσει σε οικονομικά προβλήματα, οι τοξικομανείς συχνά έχουν χαμηλό εισόδημα ή καθόλου οικονομικούς πόρους (32–77% των ατόμων που παρακολουθούν θεραπεία ζουν στηριζόμενοι σε κοινωνικές παροχές). Επίσης, είναι σύνηθες να έχουν χρέη.

Οι συνθήκες διαβίωσης των χρηστών ναρκωτικών είναι, σύμφωνα με τα στοιχεία, πολύ άσχημες: το 10,4 % των ατόμων που παρακολουθούν θεραπεία δεν έχουν σταθερό κατάλυμα και το 7,5 % ζει σε κάποιο ίδρυμα. Επιπλέον, πολλές χώρες αναφέρουν υψηλά ποσοστά αστέγων (έως 29 %) στους τοξικομανείς.

Όσον αφορά την εθνικότητα, τα χαρακτηριστικά είναι παρόμοια με τη διάρθρωση του γενικού πληθυσμού (διάγραμμα 58 ΕΓ)· τα άτομα που παρακολουθούν θεραπεία είναι κυρίως υπήκοοι της χώρας όπου ζητούν θεραπεία και ο αριθμός των ατόμων που προέρχονται από άλλες χώρες (ευρωπαϊκές ή μη) είναι ανάλογος του ποσοστού των αλλοδαπών στον γενικό πληθυσμό. Ωστόσο, θα πρέπει να υπενθυμιστεί ότι σε ορισμένες χώρες η καταγραφή της εθνικότητας/εθνότητας των ατόμων που παρακολουθούν θεραπεία δεν επιτρέπεται και, κατά συνέπεια, τέτοιες πληροφορίες δεν διατίθενται συστηματικά.  
Πέραν των άμεσων επιπτώσεων για την υγεία (βλέπε «Συνδεόμενα με τα ναρκωτικά λοιμώδη νοσήματα» και «Συνδεόμενοι με τα ναρκωτικά θάνατοι»), οι χρήστες ναρκωτικών μπορεί να αντιμετωπίσουν δυσκολίες όσον αφορά την πρόσβαση σε περίθαλψη λόγω της απροθυμίας τους να απευθυνθούν σε υπηρεσίες ή λόγω περιορισμένης εκπαίδευσης.

# ΚΕΦΑΛΑΙΟ 4

*ΝΟΜΟΘΕΣΙΑ ΓΙΑ ΤΑ ΝΑΡΚΩΤΙΚΑ – Η «ΒΙΟΜΗΧΑΝΙΑ» ΤΟΥ ΧΡΗΜΑΤΟΣ*

## Ελλάδα – Κόσμος και ναρκωτικά

Η χώρα μας, λόγω της γεωγραφικής της θέσης που συνδέει τη δυτική Ευρώπη με τις χώρες της Ασίας, όπου κατεξοχήν παράγονται ναρκωτικά (Τουρκία, Πακιστάν, Ινδία, Νεπάλ κ.τ.λ.), αλλά και με τη Μέση Ανατολή γενικότερα, είναι σταυροδρόμι της διακίνησης ναρκωτικών και κυρίως του χασίς και των οπιούχων (ηρωίνη). Οι κυριότερες πύλες εισόδου ναρκωτικών στη χώρα μας είναι οι Κήποι του Έβρου, ο Βόλος, ύστερα από το άνοιγμα της πορθμιακής γραμμής Βόλου-Συρίας, και τα παράλια, που λόγω της μεγάλης τους έκτασης είναι δύσκολο να ελεγχθούν, ιδιαίτερα τους καλοκαιρινούς μήνες, όταν κινούνται στις θάλασσές μας χιλιάδες τουριστικά σκάφη.

Εκτός βέβαια από το πρόβλημα της διακίνησης ναρκωτικών μέσα από τη χώρα μας, υπαρκτό είναι και το πρόβλημα της κατανάλωσης ναρκωτικών ουσιών και στο εσωτερικό της. Το ποσοστό βέβαια της εσωτερικής κατανάλωσης είναι μικρότερο από αυτό των αναπτυγμένων δυτικοευρωπαϊκών κρατών, όμως η συνεχής αύξησή της, σε συνδυασμό με τη συνεχή μείωση της ηλικίας των χρηστών, μας δείχνει ότι υπάρχει κίνδυνος η διαφορά σύντομα να καλυφθεί. Για τον προσδιορισμό της έκτασης του φαινομένου στην Ελλάδα και την αξιολόγησή του έχουν γίνει διάφορες έρευνες (Στεφανή, Μαρσέλου κ.α.).

Η κατάσταση των ναρκωτικών σε όλον τον κόσμο έχει επιδεινωθεί τα τελευταία χρόνια και επίσης και στη δική μας Πατρίδα, την Ελλάδα. Τα διεθνή συνδικάτα των ναρκωτικών με την ευδιάκριτη επιθετική και επεκτατική επιδίωξη εγγίζουν ακόμα ανυπόκριτες οικονομικές εκροές ολόκληρων υπολογίζεται σε 800 δις. δολάρια. Από τα παραπάνω μπορούμε να καταλάβουμε, ότι και η ζήτηση ναρκωτικών τα τελευταία χρόνια έχει ανεβεί.

*(΄Οπως μας δείχνει η απόρρητη έκθεση της Europοol  και η οποία δημοσιεύτηκε στο ΒΗΜΑ της Κυριακής, 22.Δεκ. 1996, στα χέρια μαφίας γειτονικής μας χώρας βρίσκεται η εμπορία ναρκωτικών στην Ευρώπη. « Ο Νότιος δρόμος της ηρωίνης ξεκινά από την Τουρκία και μέσω της Ελλάδας καταλήγει στην Ιταλία. Η εγγύτητα της Ελλάδας με τις χώρες της παραγωγής,* *τα εκτεταμένα σύνορά της στην ξηρά και στη θάλασσα και η όλο και μεγαλύτερη παρουσία των Αλβανών εμπόρων ναρκωτικών την καθιστούν ιδιαίτερα ευάλωτη. Η συνήθης διαδρομή είναι η ηρωίνη από την Τουρκία να φθάνει στην Ελλάδα μέσω Αλβανίας και εν συνεχεία στα λιμάνια του Πειραιά, της Πάτρας και της Ηγουμενίτσας να διακινείται προς την Ιταλία και τα άλλα κράτη-μέλη της Ευρωπαϊκής ΄Ενωσης»).*

Σύμφωνα με τους απολογισμούς των Ηνωμένων Εθνών αυξάνεται η κατάχρηση των φαρμάκων. Στην Ευρώπη υπάρχουν δύο τάσεις που μας προκαλούν να κάνουμε σκέψεις: σε μερικές χώρες μέχρι 10% του πληθυσμού παίρνουν φάρμακα για την μείωση του στρες, όπου άνθρωποι πάνω των 65 ετών παίρνουν το μεγαλύτερο μέρος αυτών των φαρμάκων για να μπορέσουν να ξεπεράσουν την μοναξιά και την απομόνωση.

Ιδιαίτερα εκρηκτική είναι η αύξηση χρήσης των φαρμάκων από μαθητές για την καταπολέμηση των ενοχλήσεων συγκέντρωσης. Πάνω από πενήντα χώρες συμπεριλαμβανομένης και της Γερμανίας έχει διπλασιαστεί η χρήση τέτοιων φαρμάκων.

  Η επιθετική διαφήμιση των φαρμακευτικών εταιριών, που προσφέρουν τα προϊόντα τους, χωρίς να είναι κατάλληλα και χωρίς να εξετάσουν τις μακροχρόνιες επιδράσεις καθώς επίσης και οι γιατροί που γράφουν συνταγές χωρίς περίσκεψη. Επίσης αυξήθηκε και η χρήση ηρωίνης που κατασκευάζεται συνήθως στην Ασία ( Μπούρμα, Αφγανιστάν). Η Κολομβία παραμένει η μεγαλύτερη παραγωγός κοκαΐνης. Συνήθως για την προώθηση του προϊόντος υπηρετούν οι βαλτικές χώρες: Εσθονία, Λιθουανία, καθώς επίσης και η Βουλγαρία, Ουγγαρία, Ρουμανία καθώς επίσης και η Σλοβακία. Επίσης και η διαδρομή των Βαλκανίων χρησιμοποιείται πάρα πολύ όπως πρώτα.  Η Ευρώπη έγινε επίσης και χώρα παραγωγής δενδρυλλίων καννάβεως, καθώς επίσης και των συνθετικών ναρκωτικών έκσταση.

## Ποιες προβληματικές έχουν αναπτυχθεί για την αντιμετώπιση του φαινομένου;

Ως προς τη διακίνηση των ναρκωτικών, έχουν αναπτυχθεί και προταθεί τρεις βασικές ρυθμίσεις (με επιμέρους παραλλαγές): η πρώτη συνίσταται στην ολοκληρωτική απαγόρευση της ελεύθερης διακίνησης και διάθεσης. Η δεύτερη αφορά την απευθείας διάθεση από κρατικές υπηρεσίες, των ουσιών που έχουν ανάγκη οι εξαρτημένοι χρήστες. Η τρίτη, τέλος, ρύθμιση προτείνει την ελεύθερη διακίνηση και εμπορία των ναρκωτικών. Και για τις τρεις αυτές προτάσεις έχουν διατυπωθεί επιχειρήματα υπέρ και κατά.

Υπέρ της πρώτης πρότασης προβάλλεται το επιχείρημα ότι η απειλή αυστηρότατων ποινών για τους εμπόρους και την εμπορία των απαγορευμένων ουσιών οδηγεί στην αναχαίτιση της δράσης των εμπόρων και στον περιορισμό της χρήσης και της εγκληματικότητας, μια και η ηθική απαξία συνοδεύει τη χρήση των ναρκωτικών. Ωστόσο, η αύξηση σε παγκόσμια κλίμακα της χρήσης ναρκωτικών ουσιών, παρά την αυστηρότητα των προβλεπόμενων από το νόμο ποινών, αποτελεί σαφή ένδειξη ότι η αντιμετώπιση αυτή, από μόνη της τουλάχιστον, δεν είναι αποτελεσματική.

Οι πολέμιοι της πρώτης πρότασης προσάπτουν μάλιστα στην απαγορευτική αυτή πολιτική την ευθύνη για τις υψηλές τιμές και τα μεγάλα κέρδη, τα πλέον ισχυρά δηλαδή κίνητρα για την οργάνωση της παραγωγής και διάθεσης των ναρκωτικών που οδηγούν σε αύξηση της παραοικονομίας και της εγκληματικότητας.

Η δεύτερη πρόταση, αυτή δηλαδή της απευθείας διάθεσης από το κράτος των ναρκωτικών ουσιών στους εξαρτημένους χρήστες, παρουσιάζει το πλεονέκτημα της πτώσης των τιμών των ναρκωτικών και ως εκ τούτου της αποδυνάμωσης των κινήτρων των εμπόρων για τη διάδοσή τους. Οι επικριτές του συστήματος αυτού, ωστόσο, επισημαίνουν ότι η εφαρμογή του είναι δυσχερέστατη και εγκυμονεί ιδιαίτερους κινδύνους. Δημιουργεί δυνατότητες καταχρήσεων εκ μέρους των αρμόδιων κρατικών υπαλλήλων και μπορεί να προκαλέσει τη διαφθορά της κρατικής μηχανής, με συνέπεια την παράνομη διακίνηση στην αγορά ποσοτήτων που τυχόν χορηγούνται πέραν της αναγκαίας δόσης και την εξάπλωση της χρήσης σε νέους κύκλους.

Η τρίτη πρόταση, αυτή της αποποινικοποίησης της χρήσης και της διάθεσης των ψυχοτρόπων ουσιών (όπως γίνεται με τα ελεγχόμενα φάρμακα), παρουσιάζει το πλεονέκτημα, σύμφωνα με τους υποστηρικτές της, ότι αποδυναμώνει την εγκληματικότητα, καταργεί τα κίνητρα των εμπόρων και συμβάλλει στην εξάλειψη προβλημάτων δημόσιας υγείας που προκύπτουν από τη μετάδοση διαφόρων μολυσματικών ασθενειών (π.χ. μέσω της χρήσης της ίδιας βελόνας από πολλά άτομα). Οι αρνητές της άποψης αυτής αντιτείνουν ότι η πρόταση αυτή καταργεί την ηθική απαξία της χρήσης ναρκωτικών και πιστεύουν ότι δεν δίνει λύσεις στο πρόβλημα της επέκτασης του φαινομένου της χρήσης ναρκωτικών ουσιών, δεδομένου ότι τα αίτια δεν έχουν να κάνουν με το νομικό εποικοδόμημα, αλλά με κοινωνικές και ψυχολογικές αιτίες.

## ****Η βιομηχανία του χρήματος - «Χορός» δισεκατομμυρίων****

Το εμπόριο των ναρκωτικών είναι απ' τις πιο επικερδείς επιχειρήσεις και οι τζίροι είναι απίστευτοι.

Σύμφωνα, λοιπόν, με στοιχεία - κυρίως προέρχονται απ' τον ΟΗΕ - το **80% του οπίου** «ξεπλένεται», για να χρησιμοποιηθεί νόμιμα στις διεθνείς κεφαλαιαγορές και το χρηματοπιστωτικό σύστημα, που αποτελούν τους σύγχρονους ναούς του κεφαλαίου.

* **Ο τζίρος απ' τη διακίνηση των ναρκωτικών είναι 500 δισ. δολάρια το χρόνο.**
* **Η Ολλανδία έχει αναδειχτεί σε πραγματικό χρυσωρυχείο συναλλάγματος, με τις** πωλήσεις μαριχουάνας και χασίς να αποφέρουν ετησίως περίπου 3 δισ. δολάρια.
* Στην **Ελλάδα,** ο τζίρος της αγοράς των ναρκωτικών ξεπερνά κάθε χρόνο τα δέκα δισ. ευρώ. Μόνο ο κύκλος εργασιών του παράνομου εμπορίου ηρωίνης στη χώρα μας, αγγίζει τα 2 δισεκατομμύρια ευρώ.

Επιτυχημένα έχει χαρακτηριστεί η παραγωγή, διακίνηση και εμπορία των ναρκωτικών ως η «μεγαλύτερη οικονομική επιχείρηση του κόσμου». Αρκεί να αναφέρουμε πως μόνο γύρω από την ηρωίνη υπολογίζεται ότι διακινούνται περισσότερα από 200 δισεκατομμύρια δολάρια το χρόνο. Μέσα στη δίνη των οικονομικών συμφερόντων που εμπλέκονται στην υπόθεση των ναρκωτικών, βρίσκονται συχνά και οι μηχανισμοί δίωξης που εξαγοράζονται και συμμετέχουν στη διακίνησή τους. Συμβαίνει αυτό που επιγραμματικά δήλωσε πριν από χρόνια ο πρώην υπουργός Δικαιοσύνης των Η.Π.Α., Ράμσεϊ Κλαρκ: «Φαίνεται ότι σε κάθε μεγάλη ποσότητα που συλλαμβάνεται, ο διώκτης γίνεται αυτομάτως συνέταιρος του διωκόμενου».

## ****Οργανισμός Ηνωμένων Εθνών (ΟΗΕ)****

Προκειμένου τα κράτη μέλη του ΟΗΕ να υποστηριχθούν στις πολιτικές και τις δράσεις τους για την αντιμετώπιση του προβλήματος των ναρκωτικών και του εγκλήματος σε παγκόσμιο επίπεδο συστήθηκε το Γραφείο Των Ηνωμένων Εθνών για τα Ναρκωτικά και το Έγκλημα (UNODC).

**Οι τρεις πυλώνες του προγράμματος εργασίας του UNODC είναι οι εξής:**

•    Τεχνική συνεργασία για την ενίσχυση των κρατών μελών στην αντιμετώπιση των ναρκωτικών, της εγκληματικότητας και της τρομοκρατίας

•    Έρευνα για την ενίσχυση της γνώσης, για την κατανόηση του φαινόμενου και τη διεύρυνση της τεκμηρίωσης στο πλαίσιο σχεδιασμού και εφαρμογής πολιτικών και επιχειρησιακών αποφάσεων για την αντιμετώπιση του προβλήματος

•    Παροχή βοήθειας προς τα κράτη μέλη για την κύρωση και την εφαρμογή των σχετικών διεθνών συνθηκών και την ανάπτυξη και την εναρμόνιση των σχετικών εθνικών νομοθεσιών

Για να ανταποκριθεί στις αυξανόμενες προκλήσεις του προβλήματος των ναρκωτικών, της εγκληματικότητας και της τρομοκρατίας, το Γραφείο Των Ηνωμένων Εθνών για τα Ναρκωτικά και το Έγκλημα έχει ξεκινήσει μια **μεσοπρόθεσμη στρατηγική** (2008-2011).

**Η Επιτροπή για τα Ναρκωτικά** (CND) δημιουργήθηκε το 1946 ως το κεντρικό όργανο του ΟΗΕ για τη χάραξη πολιτικής σε θέματα σχετικά με τα ναρκωτικά. Η Επιτροπή δίνει στα κράτη μέλη τη δυνατότητα ανάλυσης της παγκόσμιας κατάστασης, παρακολουθεί τον απόηχο της Ειδικής Συνόδου της Γενικής Συνέλευσης του ΟΗΕ (1998) όπου ψηφίστηκε η Πολιτική Διακήρυξη και τέθηκαν οι Κατευθυντήριες Αρχές για τη Μείωση της Ζήτησης και προτρέπει τα κράτη μέλη να λαμβάνουν μέτρα σε παγκόσμιο επίπεδο στο πλαίσιο των στόχων που έχουν τεθεί. Τέλος, παρακολουθεί την εφαρμογή των τριών διεθνών συνθηκών για τα ναρκωτικά (1961, 1971, 1988)

Κάθε χρόνο την Άνοιξη (Μάρτιο ή Απρίλιο) λαμβάνει χώρα η Ετήσια Σύνοδος της Επιτροπής για τα Ναρκωτικά του ΟΗΕ στη Βιέννη και συμμετέχουν οι Μόνιμοι Αντιπρόσωποι στον ΟΗΕ των κρατών μελών, που είναι οι Πρέσβεις των χωρών στη Βιέννη. Για την προετοιμασία της συνάντησης υπάρχει συνεργασία μεταξύ της ελληνικής πρεσβείας στη Βιέννη και των συναρμόδιων σε θέματα ναρκωτικών Υπουργείων στην Ελλάδα (συνήθως μέσω Υπουργείου Εξωτερικών), ενώ και κατά τη διάρκεια της συνάντησης ο Πρέσβης υποστηρίζεται από ελληνική αντιπροσωπεία.

**Το Διεθνές Συμβούλιο Ελέγχου Ναρκωτικών (INCB) του ΟΗΕ** αποτελεί το ανεξάρτητο και με οιονεί δικαστική φύση όργανο που συστήθηκε το 1968. **Σε γενικές γραμμές, οι αρμοδιότητές του αφορούν:**

1. Όσον αφορά τη νόμιμη παραγωγή, την εμπορία και τη χρήση των ναρκωτικών, και σε συνεργασία με τις κυβερνήσεις, την εξασφάλιση του επαρκούς εφοδιασμού ψυχοδραστικών ουσιών που πρέπει να είναι διαθέσιμα για ιατρική και επιστημονική χρήση και την αποτροπή της εκτροπής των ναρκωτικών από νόμιμες πηγές σε παράνομα κανάλια διακίνησης. Παρακολουθεί επίσης τον έλεγχο που ασκούν οι κυβερνήσεις σε χημικές ουσίες που χρησιμοποιούνται για την παράνομη παρασκευή ναρκωτικών και βοηθά τα κράτη μέλη στην πρόληψη της εκτροπής αυτών των χημικών ουσιών στην παράνομη διακίνηση.


2. Όσον αφορά την παράνομη παρασκευή, εμπορία και χρήση ναρκωτικών, το Διεθνές Συμβούλιο Ελέγχου Ναρκωτικών εντοπίζει τις αδυναμίες των εθνικών και διεθνών συστημάτων ελέγχου και συμβάλλει στη διόρθωση των σχετικών προβλημάτων. Είναι επίσης υπεύθυνο για την αξιολόγηση των χημικών ουσιών που χρησιμοποιούνται για την παράνομη παρασκευή ναρκωτικών, προκειμένου να διαπιστωθεί αν πρέπει να τεθούν υπό διεθνή έλεγχο.

# ΚΕΦΑΛΑΙΟ 5


*Αποτελέσματα και συμπεράσματα από το ερωτηματολόγιο*

## Παρουσίαση των αποτελεσμάτων


### Θεωρείτε ότι έχετε επαρκή ενημέρωση σχετικά με τα ναρκωτικά;



### Γιατί θεωρείτε τα ναρκωτικά επικίνδυνα;




### Γιατί οι νέοι κάνουν δοκιμή τέτοιου είδους ουσιών;




|  |  |  |
| --- | --- | --- |
| Περιέργεια | 52 | 22% |
| Οικογενειακά προβλήματα | 40 | 17% |
| Μιμητισμός | 39 | 16% |
| Για να ξεφύγουν από τα αδιέξοδά τους | 45 | 19% |
| Ψευδαίσθηση απόκτησης θάρρους | 41 | 17% |
| Αλλο... | 22 | 9% |
|  |  |  |
|  |  |  |

### Πιστεύετε ότι η ποινικοποίηση της χρήσης παρανόμων ουσιών είναι αποτελεσματική;




### Με ποιους τρόπους πιστεύετε πως μπορεί να γίνει καταπολέμηση αυτού του φαινομένου?



|  |  |  |  |  |
| --- | --- | --- | --- | --- |
| Εκπαιδευτική πληροφόρηση | | | 54 | 27% |
| Θεραπευτική υποστήριξη | | | 59 | 29% |
| Σύλληψη των εμπόρων | | | 29 | 14% |
| Αποποινικοποίηση των ναρκωτικών | | | 18 | 9% |
| Ενασχόληση των νέων με τον αθλητισμό | | | 19 | 9% |
| Αλλο... | | | 22 | 11% |
|  |  |  |
|  |  |  |

### Πόσο ανεκτικοί είστε απέναντι στον χρήστη;



|  |  |  |
| --- | --- | --- |
| Δεν τον/την θέλω στο περιβάλλον μου | 35 | 23% |
| Τον/την αποδέχομαι αλλά κρατώ αποστάσεις | 42 | 28% |
| Τον αποδέχομαι κανονικά | 33 | 22% |
| Θέλω να βοηθήσω | 34 | 23% |
| Αλλο... | 7 | 5% |

## Συμπεράσματα της έρευνας

Η εργασία αυτή έγινε με σκοπό την πληροφόρηση των συμμαθητών μας πάνω στο θέμα των ναρκωτικών.

Από την πρώτη ερώτηση φαίνεται ότι το 58% των ερωτηθέντων θεωρεί ότι έχει μερική ή καθόλου ενημέρωση σχετικά με τα ναρκωτικά. Παρά την ελλειπή ενημέρωση το 49% των μαθητών γνωρίζει ότι τα ναρκωτικά είναι βλαβερά για την υγεία, ενώ το 27% φοβάται την εξάρτηση. Υπάρχει βέβαια και ένα 17% που δεν θεωρεί ότι τα ναρκωτικά είναι επικίνδυνα ! Το ποσοστό αυτό ενδεχομένως εμπεριέχεται στο 22% όσων δοκίμασαν τέτοιες ουσίες από «περιέργεια».

Περίπου 69% είναι το ποσοστό όσων δοκίμασαν ναρκωτικά αναζητώντας λύση σε οικογενειακά προβλήματα, σε αδιέξοδα άλλου είδους ή για να αποκτήσουν θάρρος και να γίνουν αποδεκτοί. Από όσους ρωτήθηκαν το 27% (41 συμμαθητές μας) έχουν ήδη κάνει χρήση ναρκωτικών και το 78% αυτών (32 άτομα) θα ξανάκανε χρήση !!!!! Πάνω από τους μισούς ερωτηθέντες (51%) είναι επιφυλακτικοί απέναντι στο χρήστη, με το 23% να μην τον θέλει στο περιβάλλον του.

Πιο αλληλέγγυο είναι το 45%, με το 22% να αποδέχεται το χρήστη και το 23% να θέλει να τον βοηθήσει. Όσο για τη λύση, φαίνεται ότι το 72% δεν θεωρεί την ποινικοποίηση τρόπο αντιμετώπισης του προβλήματος, ενώ αποδέχονται την θεραπευτική υποστήριξη (το 29%) και την εκπαιδευτική πληροφόρηση (το 27%).Το τελευταίο αυτό ποσοστό δικαιώνει την επιλογή του θέματός μας, και ελπίζουμε ότι συμβάλλαμε έστω και λίγο στην ανάδειξη ενός τόσο σοβαρού, για τους νέους της ηλικίας μας, προβλήματος.

# ΒΙΒΛΙΟΓΡΑΦΙΑ-ΠΗΓΕΣ

http://www.heroindetoxeurope.com/gre/consequences/

http://www.sivitanidios.edu.gr/media/project/synepeies.pdf

http://gym-n-efkarp.thess.sch.gr/old/narkotika.htm

http://www.imlarisis.gr/

http://tro-ma-ktiko.blogspot.gr

http://www.kethea-strofi.gr

http://1epal-prevez.pre.sch.gr

http://www.iefimerida.gr

http://www.helmedica.gr/items-5-4.htm

<http://www.kethea.gr>

el.wikipedia.org/wiki/Ναρκωτικό‎

<http://archive.in.gr/Reviews/placeholder.asp?lngReviewID=85752&lngChapterID=-1&lngItemID=85766>

<http://www.prolipsis.gr/index.php?id=29,33,0,0,1,0>

<http://archive.in.gr/reviews/placeholder.asp?IngReviewID=85752&IngChapterID=1&IngItemID=85763>

<http://psychografimata.com/6975/i-prolipsi-ton-narkotikon-ke-i-efarmosmenes-methodi-prolipsis/>

<http://www.ecclesia.gr/greek/holysynod/commitees/pastoral/avramidis_narkotika1.html>

[www.kethea-strofi.gr/faq.php?cat=106](http://www.kethea-strofi.gr/faq.php?cat=106)

<http://www.stixoi.info/stixoi.php?info=Lyrics&act=details&song_id=8301>

<https://www.youtube.com/watch?v=QC9ywXksIvI>

CD ROM : «Ναρκωτικά : η γνώση είναι δύναμη»

<http://ar2003.emcdda.europa.eu/el/page075-el.html>

# ΠΑΡΑΡΤΗΜΑ

Ερωτηματολόγιο με θέμα τα ναρκωτικά

1. Θεωρείτε ότι έχετε επαρκή ενημέρωση σχετικά με τα ναρκωτικά;

α) Ναι β) Όχι γ) Μερικώς

t

2. Γιατί θεωρείτε τα ναρκωτικά επικίνδυνα?

α) Βλαβερά για την υγεία β) Φόβος για εξάρτιση γ) Δεν τα θεωρώ επικίνδυνα δ) Άλλο…

3. Γιατί οι νέοι κάνουν δοκιμή τέτοιου είδους ουσιών?

α) Περιέργεια β) tΟικογενειακά προβλήματα γ) Μιμητισμός δ) Για να ξεφύγουν από τα αδιέξοδά τους ε) Ψευδαίσθηση απόκτησης θάρρους στ)Άλλο…

4. Πιστεύετε ότι η ποινικοποίηση της χρήσης παράνομων ουσιών είναι αποτελεσματική?

α) Ναι β) Όχι

5. Με ποιούς τρόπους πιστεύετε πως μπορεί να γίνει καταπολέμηση αυτού του φαινομένου?

α) Εκπαιδευτική πληροφόρηση β) Θεραπευτική υποστήριξη γ) Σύλληψη των εμπόρων δ) Αποποινικοποίηση των ναρκωτικών ε) Ενασχόληση των νέων με τον αθλητισμό στ) Άλλο…

6. Έχετε κάνει χρήση ναρκωτικών ουσιών;

α) Όχι β) Ναι γ) Μου έχει προταθεί δ) Άλλο..

7.Αν απαντήσατε θετικά στην παραπάνω ερώτηση θα σκεφτόσασταν να ξανακάνετε;

α) Ναι β) Όχι

8. Πόσο ανεκτικοί είστε απέναντι στο χρήστη

α) Δεν τον θέλω στο περιβάλλον μου β) tΤον αποδέχομαι αλλά κρατώ αποστάσεις γ) tΤον αποδέχομαι κανονικά δ) Θέλω να βοηθήσω ε)Άλλο…